Velika Britanija ne otkazuje projekte u Republici Srpskoj\nMilorad Dodik na proslavi neustavnog Dana RS u Banjoj Luci 9. januara 2022.\nVelika Britanija će nastaviti da provodi projekte u Bosni i Hercegovini (BiH), uključujući i entitet Republika Srpska (RS) i nakon odluke ove zemlje da uvede sankcije Miloradu Dodiku, članu Predsjedništva BiH i Željki Cvijanović, predsjednici RS. To su potvrdili iz Ambasade Velike Britanije u BiH za Radio Slobodna Evropa (RSE).\nVelika Britanija, navodi isti izvor, godišnje izdvoji između 40 i 50 miliona funti za projekte na Zapadnom Balkanu. No, na upit RSE koliko novca izdvajaju za Bosnu i Hercegovinu, odnosno entitet Republika Srpska, kažu kako te podatke nemaju.\n"Ujedinjeno Kraljevstvo veoma dugo pruža direktnu, praktičnu podršku građanima i institucijama širom cijele BiH. Ovo uključuje IT obuku u osnovnim školama, borbu protiv rodno-zasnovanog nasilja, unapređenje poslovnog okruženja, traganje za nestalim, stipendije na britanskim univerzitetima, te podršku tijelima za provedbu zakona i pravosuđu", navodi se u odgovoru Ambasade Velike Britanije za RSE.\nNa koji način sankcije mogu uticati na Dodika?\nVelika Britanija je 11. aprila objavila sankcije za Milorada Dodika, te predsjednicu RS Željku Cvijanović zbog, kako je saopšteno, pokušaja da naruše legitimitet i funkcionalnost države BiH.\nSankcije uključuju zabranu putovanja i zamrzavanje imovine i prve su u okviru režima britanskih sankcija za BiH, navedeno je iz britanske vlade.\nKako se navodi u odluci britanskih vlasti, "ohrabreni ruskim podrivanjima međunarodnog sistema", Dodik i Cvijanović su iskoristili svoje pozicije vlasti kako bi forsirale de facto secesiju Republike Srpske, mimo Ustava Bosne i Hercegovine. U objavi se ističe i da sankcije nisu "protiv Republike Srpske, niti njenih građana".\nU prvoj reakciji, Dodik je najavio kako će "odbiti sve programe koje je u Republici Srpskoj kreirala Velika Britanija".\nInače, Velika Britanija trenutno finansira i projekat u okviru kojeg su uključena dva javna univerziteta u RS, Univerzitet u Banjoj Luci i Univerzitet u Istočnom Sarajevu. U petogodišnji projekat, vrijedan milion i 400 hiljada evra, uključeno je 18 univerziteta iz regije. Iz oba univerziteta nisu odgovorili na upit RSE o daljem učešću u projektu nakon Dodikovih najava.\nKoje nekretnine u BiH i Srbiji posjeduje Milorad Dodik\nNo, politička analitičarka Svetlana Cenić kaže za RSE da bi sankcije Velike Britanije mogle pokrenuti lančanu reakciju i drugih zemalja u uvođenju mjera protiv Milorada Dodika.\n"One sužavaju manevarski prostor poslovanja po Zapadnoj Evropi samoj Dodikovoj porodici, ali isto tako i bilo kakve diplomatske aktivnosti", ističe Cenić.\nDodiku i Cvijanović moglo bi biti otežano putovanje i po drugim zemljama Zapada, dodaje ona, podsjećajući da je Velika Britanija jedan od većih donatora u BiH, te da će Dodik, svojom prijetnjom o suspenziji projekata, naštetiti isključivo interesima RS.\n"Zbog toga se može naći u nezavidnoj poziciji jer to onda znači i da su firme, koje su na bilo koji način povezane sa tim zemljama ili će im biti otežano poslovanje, ili će izmjestiti poslovanje iz RS. Nemojmo zaboraviti da su stotine miliona ušle u ovu zemlju za raznorazne projekte, vidove pomoći, koje čak nisu ni završile u nekim projektima, nego direktno u budžetu, to je bio prećutan dogovor", kaže Cenić.\nIstovremeno, Aleksandar Trifunović, urednik magazina Buka, ističe da je vidljivo da su sankcije "pogodile" Dodika.\n"Sigurno je da nije tako, kako je rekao, da ga 'zaboli za sankcije', nego da ga iskreno boli što je došlo i do ovih sankcija. Ipak, ako te dvije od najmoćnijih zemalja na svijetu stave na listu nepoželjnih, onda to zaista nije zezancija", rekao je Trifunović za RSE.\nMost: Da li će ruska agresija na Ukrajinu oslabiti Dodika?\nŠta će biti sa reformom javne uprave u RS?\nMilorad Dodik najavio je i da će se u RS „možda promijeniti i Zakon o javnoj upravi koji je kreirala Velika Britanija“.\nTa reforma je jedna od ključnih od 14 prioriteta iz Mišljenja Evropske komisije koje BiH mora da ispuni kako bi se mogao nastaviti proces pristupanja EU.\nU Bosni i Hercegovini na snazi je više zakona koji se odnose na rad javne uprave.\nU provođenju te reforme značajnu podršku dala je Velika Britanija, podsjeća Ivana Korajlić, izvršna direktorica Transparency International BiH.\n"Kroz projekte i tehničke pomoći i sredstva koja su uložena za kreiranje novih zakona i unapređenje i slično, sve je išlo na unapređenje efikasnosti i svega ostalog u javnoj upravi u RS, ne zato što je to u interesu Velike Britanije. To je bila pomoć RS. Tu su i programi iz kojih su se finansirali i savjetnici u ministarstvima u RS koji su trebali da pomognu na unapređenju rada u institucijama i slično. Niko sada ne spominje šta će se desiti sa tim ljudima, da li se i oni smatraju nekim izdajnicima", kaže Korajlić.\nI Aleksandar Trifunović upozorava na posljedice mogućih povlačenja iz već provedenih reformi zbog sankcija.\n"Uvlačiti cijelu RS u taj problem i stvarati situacije da vi odlučujete koje će se reforme vraćati na početne tačke i pod kojim uslovima, u situaciji jedne sveopšte nemaštine, insistirati na tome da vi praktično jedini znate šta je ispravno i da ne smijete preispitivati nikakav potez, govori o potezima očajnika i nekome ko nema odgovornost za to šta takvi potezi mogu značiti ljudima koji žive ovdje", smatra Trifunović.\nKoje su do sada sankcije uvedene i koje su njihove posljedice?\nMilorad Dodik se od 5. januara nalazi i na proširenoj listi sankcija Sjedinjenih Američkih Država za djela korupcije i ugrožavanje BiH.\nI te sankcije podrazumijevaju blokiranje sveukupne imovine i prava na imovinu koja se nalazi u SAD ili ih posjeduje ili kontrolira državljanin SAD-a.\nIz EU trenutno nema jedinstvenog stava oko uvođenja sankcija, ali je Dodik 11. aprila izjavio kako očekuje da sankcije protiv njega uvedu Njemačka i Holandija.\nOsobe iz BiH pod sankcijama Washingtona i Londona\nEvropski komesar za proširenje Oliver Varhelyi (Varhelji) najavio je tokom februara, da EU neće davati finansijska sredstva Republici Srpskoj dok se ne stabilizuju prilike u tom entitetu države BiH.\n"U Evropskom komisiji su primili zahtjeve za (financijsku) podršku EU za željezničke/drumske veze na Koridoru Vc, uključujući dva koji se nalazi na teritoriji Republike Srpske. Sporazumi o doprinosu EU za ova dva projekta, u vrednosti od 600 miliona evra, može da se postigne tek nakon povratka u puno funkcionisanje državnih institucija", saopštio je Varhelyi na Twitteru.\nTrenutni režim okvirnih sankcija isticao je 30. marta 2022. godine.\nPredviđeno je da sankcijama budu obuhvaćene i osobe koje "ozbiljno ugrožavaju sigurnosnu situaciju" ili podrivaju Dejtonsko-pariški opšti okvirni sporazum za mir i njegove anekse.


Tači i Haradinaj "foliraju" SAD i EU oko osnivanja Specijalnog suda za zločine OVK, jer neće sami sebe da pošalju u zatvor! | Vestinet.rs\nPočetna AKTUELNO\tTači i Haradinaj „foliraju“ SAD i EU oko osnivanja Specijalnog suda za zločine OVK, jer neće sami sebe da pošalju u zatvor!\nTači i Haradinaj „foliraju“ SAD i EU oko osnivanja Specijalnog suda za zločine OVK, jer neće sami sebe da pošalju u zatvor!\nKosovski predsednik Hašim Tači rekao je da je osnivanje Specijalnog suda za zločine OVK „nefer“, ali da je odluka Kosova da održi partnerstvo sa Zapadom.\nKako je naveo, kosovske vlasti su „preuzele određene odgovornosti i obaveze“ i „ispuniće ih u skladu sa postignutim sporazumima“, piše Koha.\n„Doneta je odluka da održavamo svoje strateško partnerstvo sa SAD, EU i NATO“, rekao je Tači govoreći na sednici kabineta vlade na kojoj je obeležena deseta godišnjica od jednostranog proglašenja nezavisnosti.\nZapadni partneri kosovskih vlasti su u nekoliko navrata javno zapretili da će „Kosovo ostati izolovano“ ukoliko se nastave pokušaji da se blokira osnivanje i rad Specijalnog suda.\nTači je, sedeći pored kosovskog premijera Ramuša Haradinaja, ministrima i saradnicima rekao i da „dijalog sa Srbijom ulazi u poslednju fazu procesa“.\n„Radimo na tome da postignemo konačan dogovor, koji implicira normalizaciju odnosa i međudržavno pomirenje. Nema sumnje da smo mi primer za mir i pomirenje, primer da dijalog gradi bolje odnose za sve“, rekao je Tači.\nTakođe, rekao je da je ovo pravi trenutak da EU potvrdi da čitava jugoistočna Evropa pripada EU, a ne „druge ideologije koje narušavaju vrednosti i principe Zapada“.\nNjegove reči su u skladu sa intervjuom koji je dao prošle nedelje, kada je rekao da je ovo godina u kojoj se može postići „istorijski dogovor Beograda i Prištine“ i da će uslediti decenije neizvesnosti ukoliko se to ne desi 2018.\nIstovremeno i predsednik Srbije Aleksandar Vučić je rekao da bi izostanak pravog rešenja i kompromisa biti „greška više u istoriji dva najveća naroda na Balkanu“.\nVučić: Imam mnogo pametnija posla nego da demantujem Haradinaja\nČvrsto stoje uz Srbiju: IZRAEL ODBIO TAČIJEVU PONUDU!\nPornići „smanjuju“ mozak: NARKOMANI I ZAVISNICI OD PORNIĆA RAZMIŠLJAJU ISTO! (VIDEO)


Nije održano ročište u postupku protiv Suzane Radanović, traženo izuzeće Nije održano ročište u postupku protiv Suzane Radanović, traženo izuzeće\nObjavljeno: 14. 10. 2019 u 10:54h\nOn je dodao se radi o momku koji je navodno potezao oružje.\n“Tražili smo izuzeće i sud je morao prekinuti ročište i ostajemo da čekamo novo ročište koje bi trebalo biti sredinom decembra”, istakao je Malešević.\nOn je dodao da su tražili i spis materijalnih dokaza koje će iznijeti, jer to do sada nisu dostavili.\nSuzana Radanović je rekla da ne zna zašto je terete i maltretiraju i poručila da je ovo je sramota države.\nTokom suđenja, Suzana je cijelo vrijeme držala sliku ubijenog sina ispred sebe.\nNa pitanje kada može ponovo da dođe na ročište, Suzana je rekla da nikada više ne bi bila.\nU Osnovnim sudom u Banjaluci danas je trebalo biti održano saslušanje u postupku koji pokrenut protiv Suzane Radanović, majke ubijenog mladića Davida Dragičevića, a zbog dešavanja od 25. decembra prošle godine na Trgu Krajine.\nČlanovi neformalne grupe građana “Pravda za Davida” zajedno sa Suzanom Radanović jutros su došli ispred Osnovnog suda, kako navode, kao znak podrške majci ubijenog mladića.\nTagovi: BanjalukaPravda za DavidaSudSuđenje


Vasko - Ceara\n14/06Vasko da Gama vs Ceará1X2tip: 1\nU petak se igraju preostali mečevi devetog kola brazilske Serije A, a za vas smo izdvojili meč između Vasko da Game i Ceare. Duel između ove dve ekipe je na programu u 15 minuta iza ponoći.\nSigurno je da smo očekivali dosta bolje partije od ekipe Vasko de Game na startu brazilskog šampionata. Naime, ova ekipa se trenutno nalazi tek na 18. mestu na tabeli koje nažalost na kraju sezone znači i ispadanje u drugu ligu. U prošlom kolu je ekipa Vaska konačno ostvarila i prvu pobedu u ovom šampionatu pošto su na svom terenu slavili u meču proti Internasionala kada je bilo 2:1. Pre toga je Vasko vezao čak sedam mečeva bez trijumfa, i sigurno je da je pobeda došla u pravi čas kako bi ova ekipa uhvatila priključak sa timovima koji se bore za opstanak.\nŠto se tiče Ceare, slobodno možemo reći da ova ekipa na startu šampionata nastupa u skladu sa očekivanjima. Naime, Ceare se trenutno nalazi na sredini tabele, preciznije na 12. mestu. Ono što je možda problem za ovu ekipu već drugu sezonu zaredom je što su zaista nepredvidivi i opšti utisak je da mogu od svakog da izgube, ali i svakog da pobede. U prošlom kolu je Ceara remizirala na svom terenu protiv Bahije, a taj meč je završen bez golova, dok su pre toga doživeli poraz na svom terenu od Santosa, i to nakon što su vezali dve pobede.\nVasko de Gama je dosta loše započela novi šampionat u brazilskoj Seriji A, i hitno im je potrebna serija pobeda kako bi što brže uhvatili priključak sa timovima koji se bore za opstanak. U goste im dolazi Ceara koja generalno ne igra najbolje na gostovanjima, pa vam zbog toga toplo preporučujemo da odigrate 1 koji kladionica Meridianbet plaća sa sjajnom kvotom 2.15.


KAD TAČNO PRESTAJU VRUĆINE? Pred Srbijom paklene temperature\nPosle nekoliko dana tropskih temperatura, tokom kojih se očekuje temperatura do 39 stepeni, sve nas interesuje kada ćemo se malo rashladiti. Kako je najavio Republički hidrometeorološki zavod, do nedelje, 1. avgusta se očekuje veoma toplo vreme sa najvišom dnevnom temperaturom u većini mesta od 35 do 39 stepeni.\nDo postepenog pada temperature doći će u nedelju na severu i zapadu, a u ponedeljak i u ostalim predelima naše zemlje.\nI u Beogradu će sutra biti sunčano i veoma toplo, uz slab vetar južni i jugozapadni, u toku noći u skretanju na zapadni. Jutarnja temperatura u glavnom gradu biće oko 24 stepena, a najviša oko 37 stepeni.\nPrema izgledima vremena za narednih sedam dana, do kraja nedelje biće sunčano i veoma toplo vreme, sa najvišom temperaturom u većini mesta od 35 do 39 stepeni. Od ponedeljka, 2. avgusta, promenljivo oblačno, malo svežije, mestimično sa kišom i lokalnim pljuskovima sa grmljavinom.\nPrevious articleSKLOPLJEN PRVI ISTOPOLNI BRAK U CRNOJ GORI\nNext articleNeverovatne informacije stižu iz Laćarka – Dron će služiti GULAŠ na manifestaciji „Prva varjača Laćarka“


Glavni odbor SDA: Što prije uspostaviti efikasnu vlast na svim nivoima u BiH - Stranka Demokratske Akcije Gradski Odbor Tuzla\nGlavni odbor SDA: Što prije uspostaviti efikasnu vlast na svim nivoima u BiH\nBy admin Vijesti Komentari isključeni za Glavni odbor SDA: Što prije uspostaviti efikasnu vlast na svim nivoima u BiH\nGlavni odbor SDA na sjednici u Sarajevu je prihvatio informaciju Glavnog operativnog izbornog štaba Stranke o provedenim aktivnostima na Općim izborima 2014. godine.\nGlavni odbor SDA se zahvaljuje aktivistima, članovima i simpatizerima na naporima uloženim u kampanji, te čestita na postignutim izbornim rezultatima Stranke i predsjedničkog kandidata.\nUsvojena je informacija o provedenim aktivnostima radne grupe Predsjedništva Stranke na implementaciji izbornih rezultata.\nTakođer, Glavni odbor SDA je prihvatio Sporazum o programskim principima potpisan od strane SDA, DF i Saveza za promjene iz RS-a. Zaduženo je Predsjedništvo SDA i njegova radna grupa da nastavi aktivnosti na implementaciji izbornih rezultata kako bi se formirale stabilne parlamentarne većine i uspostavila efikasna vlast na svim nivoima u BiH.\nOrgani Stranke nadležni za vođenje kadrovske politike, zaduženi su da prijedloge za izbore i imenovanja vrše po kriteriju kompetentnosti kandidata uz obaveznu prezentaciju programa rada s vizijom racionalizacije i poboljšanja efikasnosti u djelovanju institucija.\nZaduženo je Predsjedništvo SDA da aktivno prati realizaciju Izborne platforme, a posebno onog dijela koji se tiče ekonomskog razvoja i zapošljavanja, te da se na tu temu pripremi posebna sjednica Glavnog odbora.\nNa sjednici su verificirani mandati članova Glavnog odbora i to Asima Mekića,umjesto Salke Selmana koji je podnio ostavku, kao i novog člana Salkana Merdžanića.


FBI GA UHAPSIO: Mileta Miljanić, moćnik balkanskog podzemlja, iza rešetaka u Njujorku | Banjaluka.net\nMileta Miljanić, jedan od najmoćnijih članova balkanskog podzemlja i vođa kriminalnog klana poznatog kao „grupa Amerika“, uhapšen je prošle nedelje u Njujorku u Sjedinjenim Američkim Državama zbog posedovanja oružja, otkriva Krik. Miljanića je uhapsio FBI, a iz tužilačkih dokumenata se naslućuje da je hapšenje deo neke veće istrage, navodi Krik.\nAgenti FBI-ja i drugih američkih policijskih agencija su 23. februara pretresli stan u Kvinsu, delu Njujorka, u kome je Miljanić živeo sa porodicom, piše Krik.rs.\nMiljanićeve veze u Americi dosežu visoko. Zbog slučaja šverca kokaina, Miljanić je u Njujorku optužen 2003. godine, ali suđenje nikada nije počelo – verovalo se da je pod zaštitiom neke policijske agencije u Americi, navodi KRIK.\nVođa unije sindikata iz Njujorka Džejms Kahil uhapšen je u oktobru prošle godine i optužen za primanje mita, a u dokumentima američkog tužilaštva koje ga je pratilo i prisluškivalo pominju se i „grupa Amerika” i Mileta Miljanić. „On je moj čovek“, kaže Kahil u jednom od prisluškivanih razgovora misleći na Miljanića, prenosi KRIK.\nTužilaštvo navodi i da je Kahil rekao da Miljanić ima „ekipu za masovna ubistva“, kao i da je otkrio da Miljanić i njegov sinovac imaju zajednički građevinski posao – u kome je, međutim, došlo do problema jer mu je Miljanić pretio, pa se Kahil lično umešao.\nMileta Miljanić godinama je na čelu najdugovečnijeg i jednog od najmoćnijih kriminalnih klanova sa naših prostora – poznatog kao „grupa Amerika”, piše KRIK.\nSumnja se da je „grupa Amerika” počinila niz likvidacija u Srbiji 90-ih godina, a njen tadašnji šef bio je Vojislav Raičević, poznatiji kao Voja Amerikanac, navodi Krik. Grupa je imala jake veze sa službom Državne bezbednosti i ljudima koji su bliski Jovici Stanišiću, tadašnjem šefu ove obaveštajne agencije, dodaje se u tekstu.\nOznake: Mileta Miljanić


Politiko: U slučaju RATA, interventne snage... | Skandalozno\n“Politiko”: U slučaju RATA, interventne snage SAD u Evropi ne bi izdržale napad ruske vojske\nU slučaju da izbije oružani sukob između Rusije i Amerike, interventne snage SAD u Evropi ne bi izdržale napad ruske vojske, jer su neadekvatno organizovane i opremljene zastarelom tehnologijom, piše “Politiko” analizirajući izveštaj Pentagona.\nPre svega to se odnosi na 173. vazdušno-desantnu brigadu koja je stacionirana u italijanskom gradu Vićenci, a prema NATO planu, trebalo bi da na sebe primi prvi udarac neprijatelja.\n– Ta brigada, koja se smatra bastionom NATO-a, poslednjih 15 godina neprekidno je premeštana, pa je sada nedovoljno operativna za drugačija dejstva. Pred pristiskom ruske vojske, pukla bi veoma brzo, što bi dovelo do katastrofe – napominje “Politiko“.\nAmeričke “hamvije” koji su, prema mišljenju stručnjaka, laka meta za rusku vojsku opremljenu modernom tehnologijom, trebalo bi zameniti novim vozilima, a to se neće skoro dogoditi, ocenjuje list.\nU izveštaju Pentagona, predlaže se da se akcenat stavi na razvoj lakih tenkova za izviđanje, koji bi morali da budu opremljeni zaštitom od ruskih protivoklopnih raketa.\nMeđutim, čak i da se već postojeći prototip brzo razvije, do toga da oni stignu do 173. brigade, proći će nekoliko godina, a u međuvremenu će odbrana morati da se osloni na teške oklopne jedinice.\nJedan od velikih izazova u planiranju odbrane jesu i ruski ometači i druga elektronska oprema.\nNeki bivši oficiri koji su pročitali izveštaj Pentagona, nadaju se da će on biti zvono za uzbunu koje će u fokus ponovo staviti Istočnu Evropu i napetost s Rusijom, kaže se u tekstu koji je objavio “Politiko”.\nBudite prvi sa komentarom na članku "“Politiko”: U slučaju RATA, interventne snage SAD u Evropi ne bi izdržale napad ruske vojske"


Uskoro elektronske zdravstvene knjižice u Zvorniku\nHome / Srebrenica•Bratunac / Dešavanja / Uskoro elektronske zdravstvene knjižice u Zvorniku\n“Integrisani zdravstveni informacioni sistem je jedan od najkompleksnijih i najznačajnih projekata u zdravstvenom sektoru Republike Srpske. Ovim sistemom više nivoa zdravstvene zaštite objedinjuje se u jedan integrisani sistem sa ciljem uvođenja centralnog elektronskog zdravstvenog kartona. Elektronski zdravstveni karton sadržaće podatke o liječenju, dijagnostičkim pretragama i terapijama kojima će pored osiguranika moći da se pristupi iz bilo koje zdravstvene ustanove u Republici Srpskoj što će umnogome podići kvalitet zdravstvenih usluga jer će ljekar pri pregledu imati uvid u sve one parametre koji su bitni za što kvalitetniji dalji tok liječenja. Pored elektronskog zdravstvenog kartona svaki osiguranik dobiće elektronske zdravstvenu knjižicu kao i besplatnu aplikaciju za pristup ličnom zdravstvenom kartonu gdje će u svakom momentu u realnom vremenu moći da ostvari uvid u rezultate dijagnostičkih analiza i istoriju ljekarskih izvještaja i terapija”, rekao je Popović.\nBratunac do prve pobjede u Premijer ligi BiH\nPrijavite se za stipendiju Bila Walsha\nU ponedjeljak počinje sistematska deratizacija u Srebrenici


„Logički kvadrat“ 5. oktobra | Kuda ide Srbija\nPočetna strana > Debate > Kuda ide Srbija > „Logički kvadrat“ 5. oktobra\nU matematičkoj logici postoji oblast koja se bavi odnosom među sudovima.\nTako postoje dva odnosa koja bi mogla vrlo precizno da opišu stanje na političkoj sceni Srbije u poslednje dve decenije. Reč je o kontrarnim i kontradiktornim sudovima.\nA problem je u zloupotrebi logike.\n„Veština“ srpske polike ogleda se upravo u sposobnosti političara da navedene sudove prihvata i njima uspešno rukuje u međusobnom nadmudrivanju, pri tom skoro po pravilu birajući dve najinteresantnije teme za saopštavanje svojih mišljenja.\nNacionalizam i ekonomiju.\nPrvi sudovi spadaju u onu grupu u kojoj dva zaključka ne mogu istovremeno biti istinita, ali oba mogu biti lažna (svi trgovci su nepošteni – odnosno svi trgovci su pošteni, oba mogu biti lažna), a u drugu kontradiktorni sudovi, kod kojih istinitost jednog isključuje istinitost drugog, a da je pri tome jedan sigurno istinit (svetlo-tama).\nPre nego se upustimo u dalja razmatranja, valjalo bi napomenuti da je do smene vlasti 5. oktobra došlo upravo na osnovu kontradiktornih tvrđenja političkih aktera – boraca za vlast.\nMoglo bi se reći da je „Miloševićev režim“ dobrim delom pao na nacionalnom pitanju i opterećenošću ratovima, a da je zamenjen „slatkorečivom“, ali ništa manje problematičnom pričom o blagostanju u Evropskoj uniji.\nNaime, i jedni i drugi, oni koji su vlast branili i oni koji su radili na smeni te vlasti krajem devedesetih godina, nisu bili u stanju da se u svojim izlaganjima odreknu crno-belog argumentisanja koje se u glavnom svodilo na to da sve što se menja jeste loše, a sve što dolazi sa tom smenom jeste dobro.\nJednom drugačijom analizom bi se moglo reći da je „Miloševićev režim“ dobrim delom pao na nacionalnom pitanju i opterećenošću ratovima, a da je zamenjen „slatkorečivom“, ali ništa manje problematičnom pričom o blagostanju u Evropskoj uniji.\nU godinama pre 5. oktobra 2000. socijalni mir prevashodno je obezbeđivan socijalnom politikom koja se više oslanjala na „nacionalni identitet“ i sopstvene privredne snage i sa čime je vrlo naglašeno izlazila u susret društvu.\nPo dolasku „DOS-a“ na vlast, građanima Srbije je na „ruševinama“ zatečene politike ponuđen bolji život i tada najavljivani skori ulazak u Evropsku uniju bio je garancija prosperitetne ekonomije i svetlije budućnosti. Naravno, „velikosrpstvo“ je počišćeno preko noći, ali se u tom čišćenju izgubilo i ono što je trebalo da ostane – „malosrpstvo“.\nNažalost, retko kada je smena vlasti sprovedena na takvoj retorici nešto suštinski poboljšala. Ne izgubimo iz vida da bi se petooktobarska „smena“ mogla nazvati istim onim imenom samo pod rednim brojem dva, nakon onog prvog, kada je na mitingu Miloševićevih pristalica u Beogradu 19. novembra 1988. godine rečeno: „Poštovani narode, naša istorija će ovu godinu zapamtiti kao godinu u kojoj nam se dogodio narod“.\n„Događanja naroda“ su izgleda skoro po pravilu revolucionarna i samim tim slična u svojim posledicama.\nVraćajući se na izlaganje o logici iz prvog pasusa, uviđa se da su stavovi koji su do takvih zbivanja doveli upravo kontrarni, tj, „lažni“ u oba slučaja, a ne kontradiktorni kakvim se uporno predstavljaju, iz jednog prostog razloga koji se uporno zanemaruje, a koji je, kao što sam već rekao, u velikoj meri uticao na smenu Slobodana Miloševića.\nŠto znači – prenaglašeno umanjenje značaja nacionalnog pitanja nije bilo preduslov ekonomskom napretku očekivanom pri približavanju Evropi, čega smo i sami svedoci, a upravo se na ovom terenu odigravala najveća bitka.\nDakle šta je to „lažno“ u oba slučaja?\nProblematično je što je „nacionalni ponos“ devedesetih godina koji je u svojim pojedinim segmentima bio izuzetno ekstreman, a samim tim i poguban po Srbiju, sada zamenjen „evropejskim ponosom“ koji nije ništa manje opasan na način koji nam se predstavlja – bezalternativno, da ne kažemo ekstremno.\nMoglo bi se reći da ako je Milošević u vreme svog odlaska sa vlasti bio prezadužen „nacionalističkom“ zaostavštinom, njegovi naslednici imaju podjednako veliki teret ekonomske prezaduženosti i to upravo kod onih zemalja, koje su Miloševićev „ekstremizam“ održavale svojom politikom prema Srbiji, a koje su nam uz sve to, istu tu ekonomiju temeljno uništavale, što sankcijama, što bombardovanjem.\nUz svu slatkorečivost Zapada, pritisak na Srbiju je verovatno ostao isti kao i pre dvadeset godina, ako ne i veći.\nMiloševića nisu smenili izdajnici, već isti onaj narod koji ga je na vlast u većoj ili manjoj meri doveo, kao što se ni sada protiv aktuelne politike ne bune samo oni koji su joj oduvek bili protivnici, već i oni koji su njenom stvaranju aktivno učestvovali.\nU tom smislu ne verujem da se nešto bitnije promenilo u našem odnosu sa svetom, uz napomenu i bojazan da dolazi vreme za naplatu dugova, a takođe ne verujem da će nam u vezi sa tim bilo kakvi pregovori biti ponuđeni.\nZaključio bih – Miloševića nisu smenili izdajnici, već isti onaj narod koji ga je na vlast u većoj ili manjoj meri doveo, kao što se ni sada protiv aktuelne politike ne bune samo oni koji su joj oduvek bili protivnici, već i oni koji su njenom stvaranju aktivno učestvovali.\nPa ako se pomenuti logički termini sa početka teksta tiču odnosa sudova u „kvadratu“, kako se to u matematičkoj logici naziva, izgleda da je ovde ipak reč o krugu, čiji je zatvaranje očigledno, a povratak sopstvenoj ekonomiji i „drugačijem“ narodnom jedinstvu neophodan, a samim tim izgleda i od presudnog značaja za dalji opstanak celovite Srbije.\nPonovne podele na patriote i izdajnike, u ovako oslabljenoj zemlji, kao što je naša, zaista mogu biti pogubne ukoliko na njih pristanemo, a potpuni i stvarni gubitak države u tom slučaju neminovan.


Vlada uvažila inicijativu Unije poslodavaca – doprinosi sa 32,8 na 31% – Unija UPRS\nDragana Đurković2021-11-13T10:25:45+01:0013. Novembra 2021.|\nU svrhu pripreme dokumenta “Program ekonomskih reformi Republike Srpske 2022-2024” i poslovne konferencije “Izazovi i budućnost poslovanja” održan je sastanak sa predsjednikom Vlade Republike Srpske Radovanom Viškovićem i saradnicima.\nVlada će uvažiti prijedloge Unije poslodavaca za smanjenje poreskih opterećenja na rad i smanjiti zbirnu stopu doprinosa sa 32,8 odsto na 31 odsto. Neoporezivi dio plate će ostati 700 KM, s tim da će biti promijenjen obračun plate i od naredne godine bi trebao biti po bruto principu.\nNajavljen je i niz mjera koji će smanjiti parafiskalna opterećenja na poslovanje kroz smanjenje i ukidanje komunalnih taksi i drugih neporeskih davanja, kao i formiranje centra za podršku stranim investitorima.\nRazmotrene su i mogućnosti podrške modernizaciji i opremanja kabineta u srednjim školama i najavljeno je povećanje nivoa podsticaja za tehnološki razvoj kompanija.\nO ovim i mnogim drugim temama poslodavci, Vlada Republike Srpske, akademska zajednica i predstavnici velikog broja institucija i organizacija razgovaraće na poslovnoj konferenciji “Izazovi i budućnost poslovanja” u srijedu, u Banskom dvoru, 17. novembra 2021. godine.\nUnija će na konferenciji predstaviti dokument “Prijedlozi i preporuke UUPRS za Program ekonomskih reformi RS 2022-2024”. Navedene aktivnosti realizujemo u okviru projekta “Doprinos organizacija civilnog društva poboljšanju uticaja preduzetništva na socio-ekonomski razvoj BiH – EISE projekat“ koji finansira Evropska unija.


Mnogi roditelji ne mogu da naplate dug - Beograd - Dnevni list Danas\nPočetna » Beograd » Mnogi roditelji ne mogu da naplate dug\nPotraživanja za nezakonito predplaćene vrtiće zastarevaju za tri godine\nMnogi roditelji ne mogu da naplate dug\nVeliki broj roditelja ostaće kratkih rukava za naplatu potraživanja prema Gradu i predškolskim ustanovama za nezakonito preplaćenu cenu vrtića tokom perioda od aprila 2010. do kraja decembra 2014. godine, s obzirom na odluku Vrhovnog kasacionog suda da je period zastarevanja tri godine.\n0Piše: I. N. - Lj. B. 08. marta 2018. 15.00 Izmenjeno: 15.06\nRoditelji koji su se javljali našoj redakciji negoduju jer je, kako kažu, veliki broj njih kasno saznao da taj novac mogu da dobiju nazad, pa već u startu neće moći da naplate ceo dug.\n– Nas roditelje niko nije zvanično obavestio da smo platili više i da možemo da tražimo povraćaj tog novca. Kada smo saznali za to dug je već zastareo, a dugovanja od 2011. do 2014. su propala. To je nekoliko mojih plata koje ni ja ne dobijam džabe, pa zašto bi moj novac neko uzeo tek tako – objašnjava otac sa kojim smo razgovarali i dodaje da „ni ljudi koji su na izvoru informacija nisu za to čuli na vreme, kako su onda mogli da saznaju mnogi oštećeni roditelji?“.\nOn negoduje jer smatra da je vraćanje tog novca trebalo da bude uređeno po automatizmu, kao u pojedinim gradovima Srbije.\n– Zašto roditelji moraju da pokreću tužbe i gube vreme i novac, koji im je neko nezakonito uzeo?- pita oštećeni roditelj napominjući da kamate za sudske troškove iznose i do 600 dinara mesečno.\nNaime, Građansko odeljenje Vrhovnog kasacionog suda je na sednici 2016. godine donelo odluku da se u ovim postupcima radi o „naknadi štete“, pa samim tim tužbom može biti obuhvaćeno najviše tri godine koje prethode datumu utuženja. Iznos koji roditelji mogu da naplate, zato, zavisi od trenutka kada su podneli tužbu. U najboljem slučaju, to bi značilo da roditelji mogu da potražuju iznos od oko 180.000 dinara za period od 36 meseci, jer je Grad naplaćivao oko 5.000 dinara više mesečno.\nTokom prošle godine u Prvi osnovni sud u Beogradu je stiglo više od 13.000 tužbi roditelja protiv grada i predškolskih ustanova zbog nezakonitog naplaćivanja vrtića od aprila 2010. do kraja decembra 2014. godine. Prema podacima Sekretarijata za obrazovanje i dečju zaštitu, od 1. januara prošle do 31. januara ove godine, Grad je po tom osnovu isplatio 237,4 miliona dinara tokom 2017. godine i 105,2 miliona dinara tokom januara ove godine.\nPodsetimo, prema Zakonu o predškolskom obrazovanju i vaspitanju roditelji su u obavezi da plaćaju 20 odsto ekonomske cene vrtića po detetu, a ona je pre poskupljenja 2013. iznosila 13.000 dinara. Međutim, umesto 2.600 roditelji su plaćali i do 8.700 dinara, a posle poskupljenja u januaru 2013. računi su dostizali i 9.700 dinara. Novi pravilnik o načinu utvrđivanja cene vrtića počeo je da se primenjuje 1. januara 2015. godine i od tada se vrtići plaćaju po zakonu, odnosno roditelji plaćaju 20 odsto od ekonomske cene.\nNa godišnjem nivou roditelji su plaćali za vrtić 60.000 dinara više nego što treba. S obzirom na to da su roditelji za jedno dete u vrtiću mesečno morali da izdvoje i do 5.000 dinara više nego što je to zakonom bilo propisano, za očekivati je da maksimalno po detetu mogu da tuže Grad za 285.000 dinara, jer su za toliko preplatili njegov boravak u vrtiću tokom celog tog „spornog“ perioda. Tačni podaci, međutim, o tome koliko je roditelja preplatilo vrtić tokom tog perioda, i koliko ukupno potražuju roditelji koji su podneli tužbe ne postoje, kao ni konkretni podaci o tome dokle se u svim pojedinačnim slučajevima stiglo sa presudama.\nPojedini roditelji koji nisu uspeli da naplate dug, najavili su zajedničku tužbu Ustavnom sudu, pozivajući se na Zakon o obligacionim odnosima koji predviđa da takva dugovanja zastarevaju za pet ili 10 godina.\ntužbe, Vrtići, zastarevanje


Vučić predstavio švedskim privrednicima srpske reforme | Zvornik Danas\nVučić predstavio švedskim privrednicima srpske reforme\non: 02. фебруара 2015 In: Ex-Yu, VIJESTI\nBEOGRAD – Premijer Srbije Aleksandar Vučić predstavio je danas u Stokholmu predstavnicima najvećih švedskih kompanija program ekonomskih i zakonskih reformi koje provodi Vlada Srbije.\nVučić je na Poslovnom forumu u organizaciji Trgovinske komore Švedske, zatražio savjete od švedskih poslovnih ljudi o načinu na koji Srbija može da popravi investicione uslove da bi privukla što veći broj stranih investitora.\nObraćajući se predstavnicima kompanija, među kojima su „Skanija“, „Erikson“, „SAAB“, „Alstom“ i „Amfenol koneksi“, Vučić je rekao da u Srbiji ljudi moraju mnogo više da rade da bi živjeli bolje, saopšteno je iz Vlade Srbije.\nVučić je naglasio da je Srbija stabilna zemlja, koja ima dobre odnose sa zemljama u regionu, ali i ostalim zemljama u Evropi, kao i sporazume o slobodnoj trgovini.\nPredstavnici švedskih kompanija, koje imaju svoja predstavništva u Srbiji, istakli su da u Srbiji postoji dobar investicioni osnov, kao i obrazovana i stručna radna snaga.\nNaglasili su da u zemlji postoji stabilnost, što je veoma važan uslov za privlačenje stranih investicija, a istaknuta je i važnost nastavka procesa privatizacije javnih preduzeća, kao način da se poboljša ekonomska situacija u zemlji.\nNakon obraćanja na Poslovnom forumu, premijer Vučić nastavlja jednodnevnu posjetu Švedskoj susretom sa prvim zamjenikom predsjednika Parlamenta Kraljevine Švedske Tobijasom Bilstromom, a potom i susretom sa predsjednikom Vlade Kraljevine Švedske Stefanom Lovenom.


Općini Kalesija odobreno 123 hiljade maraka za sanaciju deponije Vis i uređenja izletišta Pješavica – Radio Feral\nVlada TK dala je saglasnost na odluke o odobravanju finansijskih sredstava općinama Tuzlanskog kantona za projekte iz oblasti zaštite okolice iz sredstava posebnih naknada prilikom registracije vozila. Općini Kalesija za projekte iz oblasti zaštite okolice odobrena su sredstva u ukupnom iznosu od 123.148 KM. Projekti se tiču interventne sanacije privremene deponije Prijemet – Vis Kalesija i uređenja izletišta Pješavica.\nOpćini Doboj Istok za projekte iz oblasti zaštite okolice odobren je ukupan iznos od 46.640,54 KM. Općina Doboj Istok dostavila je 6 zahtjeva za finansiranje projekata iz oblasti zaštite okolice. Radi se o projektima čišćenja i profiliranja kanala, uređenja zelene površine, zamjene sijalica ulične rasvjete, čišćenja divljih deponija na području općine Doboj Istok 5.002,00 te čišćenja putnog pojasa.\nVlada TK također je odobrila isplatu 168.619,25 KM za finansiranje projekta “Sanacija, rekultivacija i modernizacija pješačke staze Aleja kestenova u Gradačcu” – II faza, općini Gradačac.\nVlada je donijela Odluku kojom odobrava isplatu finansijskih sredstava na ime finansiranja projekta “Poboljšanje usluge i postepeno proširenje pokrivenosti prikupljanja i odvoza otpada sa teritorije općine Sapna”, općini Sapna u iznosu od 22.735,18 KM.\nVlada je odobrila isplatu 233.035,59 KM Općini Živinice za projekte iz oblasti zaštite okolice. Riječ je o 5 projekata među kojima je izrada glavnog kanalizacionog voda-kolektora, kanalizaciona mreža, čišćenje putnog pojasa duž regionalnih i magistralnih puteva, izgradnja kolektora fekalne kanalizacije i sadnja drvoreda.\nOdobrena je i isplata finansijskih sredstava na ime finansiranja projekta “Uređenje izletišta u Mjesnoj zajednici Nahvioci na lokalitetu Luka – Joha”, općini Čelić u iznosu od 28.402,50 KM.\nVlada TK dala je saglasnost za odobravanje finansijskih sredstava Općini Lukavac za projekte iz oblasti zaštite okolice u ukupnom iznosu od 89.620,02 KM. Sredstva su namijenjena za povećanje energijske učinkovitosti Doma kulture u MZ Bistarac Donji i odvodnju oborinskih voda sa brda Doležal i brda na području Bistarca te izgradnju dijela oborinskog kanala.\nOpćini Kladanj odobren je iznos od 43.575,76 KM za finansiranje projekta “Uređenje desne obale rijeke Drinjače pored zanatskog centra u centru Kladnja – II faza”.\nVlada TK dala je saglasnost za isplatu finansijskih sredstava na ime finansiranja projekta “Nabavka kamiona za skupljanje otpada”, općini Banovići u iznosu od 140.572,79 KM.\n← Osigurana sredstva za isplatu ratnih invalidnina\nAsmir Begović, zbog povrede, kasni na pripreme →


Istraživanje o stavovima zaposlenih u Ministarstvu unutrašnjih poslova Republike Srbije\nKonferencija za novinare novinara Stefana Cvetkovića\nProtestna šetnja zakazana za 20.06.2018. sa početkom u 10 časova, od Ministarstva zdravlja, pa pored zgrade Vlade, do zgrade predsednika Srbije, gde će tražiti prijem kod predsednika Aleksandra Vučića i razgovor kojim bi se rešili problemi\nPredstavljanje Dosijea “JNA u ratovima u Hrvatskoj i BiH“\nU susret izborima za Nacionalni savet romske nacionalne manjine\nRegistracija glasača iz Podrinja sa prebivalištem u Srbiji za Opšte izbore u Bosni i Hercegovini 2018.\nIzvor: Danas, 19.04.2017; Strana: 2\nKako komentarišete to što i vlast i opozicija i studenti traže smenu rukovodstva RTS-a?\npotpredsednik Nezavisnog udruženja novinara Srbije\nTo je svojevrstan cinični opis današnje situacije, jer su zahtevi iz vrlo različitih razloga. Vlast traži smenu zato što se uopšte izveštava o protestima, kako ja to vidim, a studenti iz sasvim drugih razloga. Onda sledi odgovor rukovodstva RTS-a koji je očekivan, ali on ne pokriva sve zahteve.\npredsednica Udruženja novinara Srbije\nNe podržavam zahteve studenata za smenu urednika RTS-a, ali verujem u njihovu iskrenost. Za razliku od njihovog, zahtev Aleksandra Vulina je čist cinizam. To važi i za opoziciju, kojoj je isti ovakav RTS valjao dok je bila na vlasti.\npotpredsednica Demokratske stranke\nLegitiman je zahtev studenata i građana Srbije da RTS, kao javni servis koji plaćaju svi građani, ravnopravno zastupa interese svih u ovoj zemlji. Međutim, zahtev vlasti za smenu rukovodstva RTS je pokušaj obesmišljavanja legitimnih zahteva, ali istovremeno i nezadovoljstvo što javni servis, ipak, nije samo njihov, kao što su to Pink, Studio B i još neki mediji.\npredsednik Nezavisnog društva novinara Vojvodine\nU pitanju je jeftina politička igra. Možda vlast želi da od RTS-a napravi Pink, ali pre će biti da svojim izjavama pokušava da obesmisli opravdane zahteve "Protesta protiv diktature" za smenom rukovodstava javnih servisa zbog sramnog, protivzakonitog i udvoričkog izveštavanja. Vlast je, siguran sam, veoma zadovoljna javnim medijskim servisima, sa kojima briše cipele.\nlider Levice Srbije\nVlast tako pokušava da sakrije ogroman pritisak koji vrše na informativni program RTS i činjenicu da mediji za njih nikad neće biti dovoljno poslušni i potčinjeni.


Novi servis za trudnice i porodilje "babica&bebica" | Bebologija - Vodič za roditelje\nPatronaža "babica&bebica" - nešto novo, veoma korisno, pogotovo za mlade mame. Servis Vam obezbeđuje podršku u pripremi za porođaj i boravak u porodilištu, kao i u nezi bebe u prvim danima kod kuće.\nPoslednje nedelje trudnoće za buduće roditelje predstavljaju najradosniji, ali i period pun strepnje. Pripreme za dolazak bebe su već uveliko u toku, a buduća mama ima još toliko pitanja na koja bi želela da dobije odgovor od nekog pouzdanog i sa najviše iskustva. Ko bi bila bolja osoba za to od babice iz porodilišta u kome planirate da se porodite? Ona će učiniti da Vam put do porođajne sale, sam porođaj i boravak u porodilištu budu prepoznatljivi, a Vas učiniti spremnijom za najsrećniji trenutak u životu žene – rađanje bebe!\nSada je za buduće mame tu novi i jedinstveni servis "babica&bebica".\nServis "babica&bebica" čini tim iskusnih babica i patronažnih sestara, dok podršku pruža Pedijatrijska ordinacija Bebologija. Usluge servisa su namenjene trudnicama, porodiljama i bebama.\nPogledajte VIDEO i saznajte detalje kao sve funkcioniše u praksi.\nU nedeljama pre i nakon porođaja svaki roditelj će se osećati sigurnije uz stručnu podršku. Medicinski saradnici servisa "babica&bebica" će se pobrinuti da Vam ovaj zahtevan i turbulentan period u životu bude i najlepši. Oni budućim mamama mogu pomoći kako da se pripreme za porođaj, kao i da savladaju veštine dojenja, kupanja, nege kože i uspavljivanja bebe. Roditelji imaju mogućnost da uslugu babice i patronažne sestre prilagode sebi u vremenu u kom žele.\nViše o ovoj usluzi možete se informisati na oficijelnom sajtu servisa: http://www.babicaibebica.rs/\nkao i na fejsbuk stranici.\nBeobologija vas poziva na druženje\nU subotu 15. decembra, u Beogradu, od 10-12 h, organizovaće se događaj "Savladajte Bebologiju", u okviru kog će biti predstavljen servis „babica&bebica“ - najnoviji i jedinstveni servis podrške trudnicama, porodiljama i bebama.\nBebologija vas poziva na druženje u Novom Sadu\nU Novom Sadu, u nedelju, 25. novembra, 10-12h, u Mercator centru Novi Sad, organizovaće se događaj "Savladajte Bebologiju", u okviru kog će biti predstavljen servis „babica&bebica“ - najnoviji i jedinstveni servis podrške trudnicama, porodiljama i bebama.


Vučića pitali šta kaže Srbima koji žele RS pripojiti Srbiji – Kakanj-X\nZadnja izmjena 23 stu, 2019 160\nPredsjednik Srbije Aleksandar Vučić izjavio je da Beograd čini sve što može da bude veoma konstruktivni partner BiH, kao što to čini i s Albanijom i Sjevernom Makedonijom.\n– Zahvalan sam premijerima Albanije Ediju Rami i Sjeverne Makedonije Zoranu Zaevu što su sa mnom pokrenuli projekt koji mnogi nazivaju “mini Šengen”, a koji predviđa slobodan protok između naših zemalja – rekao je Vučić za francuski “Figaro”.\nUpitan šta kaže Srbima koji žele priključenje Republike Srpske Srbiji, Vučić je rekao da Srbija mnogo investira u Republiku Srpsku, ali da priznaje teritorijalni integritet BiH.\n– Albanci su uspostavili nove nacionalne interese koji imaju za cilj dominaciju na Balkanu. Tako je 28. novembar nacionalni praznik Albanije, a Aljbin Kurti, koji je pobijedio na izborima, već je najavio veliki marš ka Tirani i napao Ramu, s obzirom na to da se protivi politici saradnje na Balkanu koju podržava albanski premijer – rekao je Vučić.\nGovoreći o odnosima s Hrvatskom, Vučić je rekao da želi da ih poboljša, jer strateški gledano Srbi i Hrvati nemaju razloga da se spore, prenose beogradski mediji.\nOn je odnose sa Slovenijom ocijenio kao izvanredne i dodao da Slovenci imaju probleme s Hrvatima, ali ne sa Srbijom, prenosi “Srna”.


Veliko priznanje - Beogradski maraton postao član svetske serije - Admiral Bet SPORT\nVeliko priznanje – Beogradski maraton postao član svetske serije\nMarko Kulić Posted on 24. aprila 2019. 21:45 24. aprila 2019. 21:42\nNedavno završeni 32. Beogradski maraton dobio je veliko priznanje. Maraton u srpskoj prestonici i organizacija "Abbott World Marathon Majors" potpisali su ugovor po kome je on postao deo "World Marathon Majors" serije od 2020. godine.\nTako je BG maraton postao jedini takav događaj u širem regionu. U pitanju je sistem rangiranja maratona koji u odnosu na svoje ostvarene rezultate na određenom broju izabranih maratona stiču pravo da učestvuju na Masters Svetskom prvenstvu 2021. godine. Zato će sledeća godina biti veoma bitna u smislu pozicioniranja našeg najvećeg maratona.\nIme maratona u okviru kojeg će biti održano Svetsko prvenstvo 2021. godine biće uskoro objavljeno.\nSledeći BG maraton održava se 26. aprila 2020. godine.\nTagovi : beogradski maraton\nGoleada u Madridu, Atletiko jači od VAR-a i Valensije\nDerbi na više mesta, cela Srbija će moći da gleda\nPrijateljske: Fener ponovo izgubio, Makabi bolji od Panate\nAuthor Nikola BulatovićPosted on 21. septembra 2019. 21:40 21. septembra 2019. 21:41\nOvih dana igraju se prijateljske utakmice kao pripreme za izazove u novoj košarkaškoj sezoni. Naviše pažnje privlače evroligaške ekipe, kao i uvek. Fener je doživeo i treći poraz. Posle...\nHenrik Larson preuzima engleskog trećeligaša?\nAuthor Marko ĐinđićPosted on 21. septembra 2019. 21:20 21. septembra 2019. 21:07\nProslavljeni golgeter Henrik Larson nije se baš proslavio kao trener. Nekadašnji fudbaler Helsinborga, Fejenorda, Seltika, Barselone i Mančester Junajteda, trenirao je do sada Landskronu, Falkenberg, Helsingbor i Angelholm u...\nAktuelno Međunarodni fudbal\nBane golom najavio rapsodiju Zenita\nAuthor Nikola BulatovićPosted on 21. septembra 2019. 21:05\nZenit je deklasirao Rubin na svom terenu u okviru desetog kola Premijer lige Rusije. Pet golova u mreži gostiju, koje je načeo naš Branislav Ivanović. Prvo poluveme nije nagoveštavalo...\nNula na "Sent Džejms Parku"\nAuthor Marko ĐinđićPosted on 21. septembra 2019. 20:50 21. septembra 2019. 20:23\nFudbaleri Njukasla dočekali su Brajton u poslednjem subotnjem meču šestog kola Premijer lige i ova utakmica se završila nekako i očekivano – bez golova. Njuka je posle pobede u...\nLoša nedelja za Atletiko – Selta odolela na "Vanda Metropolitanu"\nAuthor Nikola BulatovićPosted on 21. septembra 2019. 20:35\nAtletiko nastavlja da posrće. Posle sjajnog starta sezone usledila je kriza, a poslednja od tri ekipe koja je zadala glavobolju Čolu Simeoneu je Selta, koja je odolela u Madridu...\n"Bikovi" protutnjali kroz Bremen i sačuvali prvo mesto\nAuthor Marko ĐinđićPosted on 21. septembra 2019. 20:22\nFudbaleri Lajpciga na najbolji mogući način zatvorili su subotnji program u petom kolu nemačke Bundeslige. "Bikovi" su u Bremenu gostovali Verderu i slavili su poprilično rutinski – 0:3 (0:2)....\n21. septembra 2019. 09:48\nProvereni recept – Gvardiola "imenovao" svog naslednika u Sitiju!


Velika zagađenja - Glas Podrinja\nNitrati kao krajni produkti razlaganja azotnih đubriva, akumuliraju se ispod poljoprivrednog zemljišta i njihova koncentracija je nekoliko puta veća nego ispod zemljišta pokrivenog prigodnom vegetacijom\nKroz svoje naučno istraživanje master analitičar Danijela Gavrić, prilikom uzorkovanja zemljišta uočila je veliki procenat nitrata, što je bilo očekivano, sa odlikom da zagađenja zaprimaju sve veće mere, da su svi izvori nitrata uglavnom komunalne otpadne vode iz klanica, septičkih jama, naročito kod svih meštana čak i u prigradskim naseljima, koji nemaju rešeno pitanje kanalizacije, ali svakako su najvažniji izvori đubrenje veštačkim đubrivima, upotreba pesticida, spiranjem svega navedenogu niže slojeve zemljišta. Odatle dospevaju do podzemnih voda, a zatim i do pijaće vode.\nZavod za javno zdravlje tokom redovnih kontrola mikrobiološke ispravnosti pijaće vode, treba da obavesti sve građanje i meštane o kvalitetu pijaće vode, a tamo gde je povećana koncentacija nitrata i koliko je je odstupanje od dozvoljenih granica, takođe treba da upozori koja su to mesta ugrožena. Ukoliko jesu, da bi se na vreme sprečile posledice po zdravlje ljudi upotrebom ovakve vode, primenjuju se mere zaštite i alternativne metode prečišćavanja voda.\nPrema izveštaju sa terena, prilikom obilaska poljoprivrednih gazdinstava, otuda gore navedenom problemu, potvrda je i Darka Simića iz PSSS. On ističe da ovome doprinosi intenzivno korišćenje azotnih đubriva čija se upotreba, višestruko uvećava, tako da je došlo do promena u kruženju azota u prirodi. Nitrati kao krajnji produkti razlaganja azotnih đubriva, akumuliraju se ispod poljoprivrednog zemljišta i njihova koncentracija je nekoliko puta veća nego ispod zemljišta pokrivenog prigodnom vegetacijom. Pojava suvišnih koncentracija nitrata je posebno česta da svaki put naša služba obaveštava o eventualnim rizicima, takođe je potrebno da ono što je Danijela Gavrić iznosila, da se kod dece uvede redovna nastava kojom se od malih nogu uči o značaju vode, i sa tim navikama formiraju u budućnosti nova pokolenja.\nTokom perioda vegetacije, tačnije proleće i leto, poljoprivrednici primenjuju osnovno, odnosno dopunsko đubrenje i time narušavaju kvalitet voda. Zato je i velika zabrinutost za ispravnost pijaće vode a takođe i vode sa kojim se navodnjava. Potrebno je opozoriti građanje i meštane i upoznati ih sa problematikom, a to jedino možemo podstaći edukacijama što si trudimo.


E-PLATFORMA ZA REFORMU IZBORNOG ZAKONODAVSTVA: U okviru e-platforme, kako se navodi, građani će moći da učestvuju u raspravi o svim relevantnim izbornim temama, da izvještavaju o svojim negativnim iskustvima, da ukažu na moguće rizike od prevare, da komentarišu zakonska rješenja, predlažu modele izborne reforme, i sl.\nCentar za monitoring i istraživanje (CeMI) kreirao je internet baziranu e-platformu - ferizbori.me, koja će, kako je saopšteno, omogućiti uključivanje građana u proces formulisanja preporuka i zaključaka povodom najavljene reforme izbornog zakonodavstva.\nIz CeMI-a su kazali da je platforma kreirana u okviru projekta Neka slobodni izbori postanu navika! - Izgradnja povjerenja u integritet izbornog procesa u Crnoj Gori, koji se realizuje uz podršku Evropske komisije.\n"CeMI je već formirao Građanski savjet za slobodne i fer izbore, u kojem učestvuju predstavnici gotovo svih relevantnih političkih partija, civilnog sektora, akademske zajednice, itd. E-platforma predstavlja svojevrsnu nadogradnju spomenutog koncepta, koja ima za cilj da uključi građane u proces zagovaranja preporuka", kaže se u saopštenju.\nU okviru e-platforme, kako se navodi, građani će moći da učestvuju u raspravi o svim relevantnim izbornim temama, da izvještavaju o svojim negativnim iskustvima, da ukažu na moguće rizike od prevare, da komentarišu zakonska rješenja, predlažu modele izborne reforme, i sl.\n"Zanimljivo je naglasiti da će građani, posredstvom ove platforme, moći da komentarišu i rad Državne izborne komisije, opštinskih izbornih komisija, i sl. Na e-platformi se takođe nalazi pregled relevantnih zakona, koji se odnose na konkretan tematski okvir", saopštili su iz CeMI-ja.\nIz te organizacije su kazali da na ovaj način CeMI želi da doprinese većoj transparentnosti i inkluzivnosti, sa namjerom da, kako su kazali, Građanski savjet za slobodne i fer izbore i građani (posredstvom kreirane e-platforme) budu dio mehanizma zagovaranja preporuka.\n"U tom smislu, CeMI poziva građane, da posredstvom e-platforme, uzmu aktivno učešće u definisanju preporuka za dalju reformu izbornog zakonodavstva", zaključuje se u saopštenju.\nIZVOR: Vebsajt RTCG, 28.11.2018.


Privatni sektor prvi po zapošljavanju u RS - INFORMACIJA JE KAPITAL - Capital.ba\n16. dec. 2014. 15:07 Objavljeno u POSAO\nPokazali su to podaci Zavoda za statistiku RS, kojim je obuhvaćen šestomjesečni period april – septembar ove godine. Prema tim podacima, na kraju septembra su u RS radile 243.102 osobe.\nU javnom sektoru je u pomenutom periodu posao dobilo 328 osoba, što znači da je u prosjeku mjesečno zapošljavano 55 činovnika. Međutim, privatni sektor bilježi osjetniji rast broja otvorenih radnih mjesta.\n“Na kraju septembra u privatnom sektoru radilo je 127.985 ljudi, dok je šest mjeseci ranije kod privatnika bilo 125.407 radnika”, podaci su Zavoda za statistiku.\nMješoviti sektor bilježi rast broja zaposlenih za 311, a jedino je u zadružnom sektoru u Srpskoj primjetan blagi pad broja radnika – 100.\nPredsjednik Unije udruženja poslodavaca RS Predrag Zgonjanin rekao je da je javni sektor i mimo ovog zapošljavanja imao previše radnika.\n“Otvaranje radnih mjesta u administraciji je bespotrebno, jer samo doprinosi rastu potrošnje”, rekao je Zgonjanin i dodao da bi se i pregrupisavanjem radnika u javnom sektoru stvorio veliki višak zaposlenih.\nOn je naglasio da je potrebno zaustaviti zapošljavanje u administraciji te sve snage usmjeriti ka privredi, koja se u posljednja tri mjeseca počela stabilizovati.\n“Preduzeća koja su bila pogođena ovogodišnjim poplavama polako su počela da se oporavljaju, te da zapošljavaju radnike, što je doprinijelo rastu broja zaposlenih u realnom sektoru”, rekao je Zgonjanin i dodao da je prethodnih mjeseci angažovan i veliki broj radnika na obnovi puteva, izgradnji autoputa Banjaluka – Doboj, Termoelektrane Stanari i Rafineriji nafte Brod.\nČlan Udruženja ekonomista RS SWOT Miloš Todorović rekao je da ohrabruju podaci iz privatnog sektora, ali upozorava da se mora stati sa zapošljavanjem u već pretrpanoj administraciji.\n“Po svim indikatorima, u javnom sektoru ima previše zaposlenih i to treba da bude predmet analiza i mjera za njegovo obuzdavanje”, kazao je Todorović, a prenosi Glas Srpske.\nKada je pitanju privatni sektor, Todorović je kazao da je iznenađen brojem zaposlenih od 2.578, jer privredne aktivnosti ne pokazuju rast.\n“Pored oporavka preduzeća poslije poplava i zapošljavanja radnika, rastu broja zaposlenih u realnom sektoru vjerovatno su doprinijeli i sezonski poslovi u prerađivačkoj industriji”, rekao je Todorović.\nPrema podacima Zavoda za statistiku RS, najviše zaposlenih u Srpskoj na kraju septembra ove godine imalo je srednju stručnu spremu – 90.066. Sa fakultetskom diplomom zaposleno je 47.887 radnika, a najmanji broj zaposlenih na kraju septembra bili su polukvalifikovani radnici – 3.110.\nKljučne riječi: predrag zgonjanin, privatni sektor, vazno, zaposleni, zavod za statistiku rs\nPlate kod grčkih privatnika niže i od penzija


Alarmantna situacija na Kosmetu, ne radi jedan blok termoelektrane u Obiliću - 14.12.2021, Sputnik Srbija\nJedan od dva bloka termoelektrane „Kosovo B“ u Obiliću nije u funkciji, saopštila je ministarka privrede privremenih prištinskih institucija Artane Rizvanoli i... 14.12.2021, Sputnik Srbija\nRizvanoli je na sednici skupštinskog odbora za privredu u Prištini ocenila da je situacija alarmantna, jer se dešava i zbog visoke cene uvoznih energenata. Ona nije garantovala da neće biti poskupljenja.„Mi ćemo kao vlada dati sve od sebe da ne poskupi struja, ali ne možemo da garantujemo tako nešto“, rekla je ona, a prenosi RTS.Planirano je da se tokom cele godine za uvoz struje potroši 12 miliona evra, ali su ta sredstva potrošena samo za dva meseca, navela je Rizvanoli i dodala da su uvozne cene struje pet puta veće.„Trenutno se struja tokom dana prodaje po 7 centi po kilovatu, dok su uvozne cene najmanje pet puta veće i pitanje je vremena kada će neko preduzeće to sebi moći da priušti. Takođe imamo problema sa visokim cenama za usluge balansiranja sistema“, dodala je Rizvanoli.Rizvanoli je govorila i o plaćanju struje i mogućnosti uspostavljanja infrastrukture za fakturisanje u četiri srpske opštine na severu KiM, ali je to bilo bez prisustva medija.\nsrbija, srbija – ekonomija, kosovo i metohija (kim)\nJedan od dva bloka termoelektrane „Kosovo B“ u Obiliću nije u funkciji, saopštila je ministarka privrede privremenih prištinskih institucija Artane Rizvanoli i upozorila da bi ispadanje generatora iz sistema moglo da dovede do produbljivanja elektroenergetske krize na Kosovu i Metohiji.\nRizvanoli je na sednici skupštinskog odbora za privredu u Prištini ocenila da je situacija alarmantna, jer se dešava i zbog visoke cene uvoznih energenata. Ona nije garantovala da neće biti poskupljenja.\n„Mi ćemo kao vlada dati sve od sebe da ne poskupi struja, ali ne možemo da garantujemo tako nešto“, rekla je ona, a prenosi RTS.\nPlanirano je da se tokom cele godine za uvoz struje potroši 12 miliona evra, ali su ta sredstva potrošena samo za dva meseca, navela je Rizvanoli i dodala da su uvozne cene struje pet puta veće.\n„Trenutno se struja tokom dana prodaje po 7 centi po kilovatu, dok su uvozne cene najmanje pet puta veće i pitanje je vremena kada će neko preduzeće to sebi moći da priušti. Takođe imamo problema sa visokim cenama za usluge balansiranja sistema“, dodala je Rizvanoli.\nRizvanoli je govorila i o plaćanju struje i mogućnosti uspostavljanja infrastrukture za fakturisanje u četiri srpske opštine na severu KiM, ali je to bilo bez prisustva medija.


Uručena računarska oprema opštinskim sudovima u Beogradu Uručena računarska oprema opštinskim sudovima u Beogradu – Personal magazin\nUručena računarska oprema opštinskim sudovima u Beogradu\nPomoćnici ministra pravde u Vladi Republike Srbije Dejan Pašić i Slobodan Homen predali su danas predsednicima Trećeg, Četvrtog i Petog opštinskog suda u Beogradu računarsku opremu iz donacije Evropske komisije.\nPešić je nakon uručenja opreme Petom opštinskom sudu rekao da je ovom sudu dato na korišćenje 15 računara, 11 štampača, tri multifunkcionalna uređaja, kao i šest mrežnih štampača.\nNa ovaj način Ministarstvo pravde pruža snažnu podršku reformi pravosuđa u smislu dalje automatizacije, istakao je on i naveo da je danas i Trećem i Četvrtom opštinskom sudu u Beogradu predat na korišćenje isti broj računara i štampača.\nPrema njegovim rečima, akcija bi trebalo da traje do početka februara, pri čemu su predstavnici Ministarstva do sada obišli i uručili računarsku opremu u dve trećine sudova u Srbiji.\nPredsednik Petog opštinskog suda Milica Popović-Đuričković izrazila je zadovoljstvo zbog donacije i tom prilikom naglasila da kompjuterska oprema izuzetno utiče na efikasnost sudova i na dalje unapređenje rada ovog suda.\nDonaciju Evropske komisije sprovela je Evropska agencija za rekonstrukciju u okviru reformi pravosudnog sistema Republike Srbije.\nUručena računarska oprema opštinskim sudovima u Beogradu was last modified: January 14th, 2008 by Redakcija\nNovi Altec prenosni zvučnik IM207 ACE u PC Centru


Izmene i dopune Pravila o radu tržišta električne energije – novi iznos instrumenta obezbeđenja za učesnike na tržištu\nAutor: advokat Vojinović B. Milan, Advokatske kancelarija „VUK Poreski Advokati“\nPravila o radu tržišta električne energije izrađuju se u skladu sa Zakonom o energetici, ali se pri tome uzimaju u obzir i relevantni propisi Evropske unije, kao i obaveze koje proističu iz članstva operatora prenosnog sistema Republike Srbije „Elektromreža Srbije“ („EMS“) u evropskom udruženju operatora prenosnih sistema ENTSO-E.\nPravilima o radu tržišta električne energije uređuju se pitanja koja su neophodna za funkcionisanje tržišta električne energije, uključujući balansnu odgovornost učesnika na tržištu, balansno tržište, obezbeđenje plaćanja, obračun električne energije za potrebe balansiranja, kao i način obezbeđivanja sistemskih usluga. Stoga su Pravila o radu o tržišta električne energije jedan od najvažnijih podzakonskih akata u sektoru energetike koja u znatnoj meri utiču na status i ponašanje učesnika na tržištu električne energije, naročito u pogledu njihove odgovornosti i finansijskih obaveza kako prema EMS-u, tako i prema ostalim učesnicima na tržištu električne energije.\nSkupština operatora prenosnog sistema EMS je na svojoj vanrednoj sednici održanoj dana 21. oktobra 2021. godine donela Pravila o izmenama i dopunama pravila o radu tržišta električne energije („Izmene Pravila o radu tržišta električne energije“).\nSavet Agencije za energetiku Republike Srbije („AERS“) je na sednici održanoj 28. oktobra 2021. godine doneo Odluku o davanju saglasnosti na Izmene Pravila o radu tržišta električne energije, koje je predložio EMS.\nEMS je na svojoj internet stranici, dana 02. novembra 2021. godine objavio Izmene Pravila o radu tržišta električne energije, kog dana su ove izmene stupile na snagu.\nPrema navodima AERS-a, osnovni razlog za izmenu Pravila o radu tržišta električne energije je minimiziranje rizika poslovanja usled neregularnog rada učesnika na tržištu i eventualne finansijske nediscipline prema EMS-u kao operatoru prenosnog sistema. Takođe, prema podacima dostupnim sa tržišta, rizično ponašanje pojedinih učesnika na tržištu električne energije, pre svega licenciranih snabdevača električnom energijom, odnosno neispunjavanje finansijskih obaveza prema EMS-u na ime debalansa, je uzrokovalo da EMS posle pet (5) godina važenja i primene, izmeni Pravila o radu tržišta električne energije.\nNajznačajnije Izmene Pravila o radu tržišta električne energije obuhvataju sledeće:\nizmenjena je metodologija proračuna vrednosti rizika, koja se odnosi i na naknadu za odstupanje balansne grupe;\ndodatno su precizirane odredbe koje se odnose na raskid Ugovora o balansnoj odgovornosti;\nukinuta je revolving bankarska garancija kao i revolving klauzula u namenskom depozitu;\npromenjene su minimalna i maksimalna vrednost instrumenta obezbeđenja plaćanja, pri čemu je minimalna vrednost instrumenta obezbeđenja plaćanja 1.000.000 evra, a maksimalna 5.000.000 evra;\nuvedena je mogućnost interventnog obračuna unutar obračunskog perioda, ukoliko operator proceni da je balansno odgovorna strana („BOS“) uzrokovala naknadu za odstupanje balansne grupe preko 50% vrednosti instrumenta obezbeđenja plaćanja;\nizmenjene su odredbe koje se odnose na neizbalansirani dnevni plan rada, tako da se računi sada izdaju u danu D+1 za dan D sa rokom plaćanja jedan (1) dan.\nSvakako najznačajnije implikacije na tržište električne energije imale su Izmene Pravila o radu tržišta električne energije u pogledu minimalne i maksimalne vrednosti instrumenta obezbeđenja plaćanja, koje su učesnici na tržištu dužni da dostave EMS-u kako bi zadržali/stekli status BOS, pri čemu je minimalna vrednost instrumenta obezbeđenja plaćanja 1.000.000 evra, a maksimalna 5.000.000 evra. U skladu sa prethodno važećom verzijom Pravila o radu tržišta električne energije, minimalna vrednost instrumenta obezbeđenja plaćanja iznosila je 50.000 evra, dok je maksimalna vrednost iznosila 1.000.000 evra. Posledično, svi učesnici na tržištu koji nisu obezbedili instrument obezbeđenja plaćanja u visini propisanoj Izmenama Pravila o radu tržišta električne energije u roku od 15 dana od dana stupanja na snagu novih Pravila, odnosno do 17. novembra 2021. godine, izgubili su status BOS, tj. EMS im je dostavio jednostrani raskid ugovora o balansnoj odgovornosti.\nNovi minimalni i maksimalni iznosi sredstva obezbeđenja plaćanja najviše su uticali na snabdevače (trgovce) električnom energijom koji su do stupanja na snagu Izmena Pravila o radu tržišta električne energije, dostavili instrument obezbeđenja plaćanja u minimalnom iznosu od 50.000 evra, i imali status BOS te regularno učestvovali na tržištu električne energije svo do stupanja na snagu Izmene Pravila o radu tržišta električne energije. Novi minimalni iznos sredstva obezbeđenja plaćanja u vrednosti od 1.000.000 evra je uticao na snabdevače (trgovce) električnom energijom, koji nisu prihvatili ili nisu bili u mogućnosti da uplate depozit od 1.000.000 evra na način ili da EMS jednostrano raskine ugovor o balansnoj odgovornosti tj, izgube status BOS, ili nisu preneli svoju balansnu odgovornost na drugu balansno odgovornu stranu, odnosno učesnika na tržištu električnom energijom koji je obezbedio instrument obezbeđenja prema proceni rizika koja je utvrđena u skladu sa Izmenama Pravila o radu tržišta električne energije. Sa druge strane, snabdevači (trgovci) električnom energijom koji su obezbedili instrument obezbeđenja plaćanja u visini definisanom Izmenama Pravila o radu tržišta električne, zadržali su status BOS i sa EMS-om su zaključili novi ugovor o balansnoj odgovornosti. Takođe, snabdevači (trgovci) električnom energijom koji nisu uplatili depozit u vrednosti od 1.000.000 evra su izgubili mogućnost učešća na prekograničnim aukcijama za rezervaciju prekograničnih kapaciteta, na kojima je uslov za učešće na aukcijama regulisan status BOS.\nUčesnici na tržištu koji su izgubili status BOS, imaju mogućnost da ponovo steknu taj status uz ispunjenost novih uslova koji su propisani Izmenama Pravila o radu tržišta električne energije, što, između ostalog, uključuje i dostavljanje novog instrumenta obezbeđenja plaćanja u minimalnom iznosu od 1.000.000 evra. Stoga je na učesnicima na tržištu, a naročito na licenciranim snabdevačima (trgovcima) električnom energijom da razmotre i procene trenutnu situaciju i donesu komercijalnu odluku u vezi sa daljim statusom na tržištu električne energije Republike Srbije. Sa druge strane, činjenica da su pojedini snabdevači na tržištu električnom energijom izgubili status BOS, ne sprečava ih da učestvuju na pojedinim mesečnim i godišnjim aukcijama za rezervaciju prekograničnih kapaciteta, na kojim regulisan BOS status nije obavezan uslov za učešće.\nBez obzira na dosta visoku vrednost instrumenta obezbeđenja plaćanja neophodnu za zadržavanje/sticanje statusa BOS, na tržištu električne energije Republike Srbije je preostao značajan broj učesnika koji su zadržali status BOS, i na dan objavljivanja ove vesti prema zvaničnim i javno dostupnim podacima EMS-a, ima 42 registrovana učesnika na tržištu sa statusom BOS. Takođe, ukoliko se uzme u obzir obim poslovanja i trgovine električnom energijom na berzi SEEPEX, ispostavlja se da nova vrednost instrumenta obezbeđenja plaćanja nije značajnije uticala na likvidnost i uspešnost poslovanja ove berze električne energije.\nNe sumnjamo da je namera EMS-a bila da stabilizuje tržište električne energije i predupredi neodgovorno ponašanje učesnika na tržištu, ali novi iznos instrumenta obezbeđenja za sticanje statusa BOS je ipak smanjio broj učesnika na tržištu električne energije, a samim tim i konkurentnost na tržištu, što sa novim rastom cena energenata na svetskom tržištu može u određenoj meri da utiče na energetsku stabilnost ne samo u Republici Srbiji, već i regionu Jugoistočne Evrope.\nNaša advokatska kancelarija će pravovremeno i pažljivo da prati sve nadolazeće aktivnosti u ovoj oblasti, kako bi svojim značajnim iskustvom i stručnom analizom efikasno pomogla klijentima u otklanjanju svih nejasnoća i uspešnom učestvovanju na tržištu električne energije.


Škola avangardnog filma u Domu kulture „Studentski grad” - Moja Srbija\nŠkola avangardnog filma u Domu kulture „Studentski grad”\n17 децембра, 2020 Ostavite komentar\nAkademski filmski centar Doma kulture „Studentski grad”, u saradnji i uz podršku Austrijskog kulturnog foruma u Beogradu, započinje seriju predavanja o austrijskom avangardnom filmu. Predavanje pod nazivom „Kurt Kren – specijalista za kadriranje” biće održano u četvrtak 17. decembra u 17 časova preko Zoom platforme.\nLink putem kojeg možete pratiti predavanje:\nMeeting ID: 340 027 0187\nRadni jezik predavanja biće engleski, a održaće ga Gerald Weber, predstavnik distributerske kuće sixpackfilm iz Beča. Kompletnu filmografiju i biografiju Kurta Krena možete pronaći na sledećem linku:\nŠkola avangardnog filma posvećena je andergraund i eksperimentalnim filmskim autorima i autorkama iz Austrije, od 1950-ih do savremenog doba, kao što su Peter Kubelka, Kurt Kren, Valie EXPORT, Fridl vom Gröller, Peter Tscherkassky… Polaznici škole čitaće tekstove iz\nistorije austrijskog avangardnog filma i slušati predavanja kustosa i umetnika iz Austrije, kao i domaćih predavača. Termini za nova predavanja u januaru 2021. godine, biće naknadno objavljeni.\nTags: Dom kulture Studentski grad\n« Online projekcija filma „Viktorija, 15”\nUdruženje Pomoć deci: „Želimo da sva deca u Srbiji budu snažna, sposobna i vidljiva u svojim sredinama” »


U saopštenju se navodi da je Međunarodna agencija za integritet tenisa (ITIA) danas potvrdila da je 26-godišnjoj Dmitrijevoj i 23-godišnjoj Merdejevoj doživotno zabranjeno profesionalno bavljenje sportom, nakon istrage o više incidenata nameštanja mečeva.\nNovi dokazi za nameštanje u tenisu\n- U dva slučaja učestvovale su obe kao partneri u dublu - ističe se u saopštenju.\nIz Agencije naglašavaju da je Merdejeva, koja je stigla do 928. mesta na listi najboljih teniserki sveta u pojedinačnoj kategoriji i 644. u dublu, bila umešana u dva incidenta, dok je Dmitrijeva, koja je stigla do 1.191. mjesta u pojedinačnoj kategoriji i 939. u dublu, bila uključena u šest incidentata.\nDmitrijeva je, pored optužbe za nameštanje mečeva, optužena i za odbijanje saradnje tokom istrage, javio je TAŠ.\nU saopštenju se dodaje da Dmitrijeva i Merdejeva ne smeju ni da prisusvuju bilo kom teniskom događaju koji su odobrili ili zabranili organi nadležni za tenis.


Od 1. juna zemlje iz regiona najavljuju ukidanje testiranja na COVID-19? - Radio Televizija Novi Pazar\nOd 1. juna zemlje iz regiona najavljuju ukidanje testiranja na COVID-19?\nMay 19, 2020 Galib Gicic 57 Views\nPoslije skoka u broju zaraženih zbog lokalnog žarišta u Vranju, najnovijim testiranjem utvrđen je pad broja oboljelih od Kovida19. Na Kriznom štabu koji je u toku, saopšteno je da ima najave, da bi od 1. juna većina zemalja u regionu mogla da ukine testiranje na Kovid19, prenosi Blic.\n← NAJNIŽI PROCENAT ZARAŽENIH DO SADA: U Srbiji obolele još 34 osobe, a za 24 sata preminulo troje\nVUČIĆ RAZGOVARAO SA LIDERIMA BALKANA: Srbija otvara granice sa Grčkom i Bugarskom od 1. juna →


Zapadni mediji: Visoka cijena turske kupovine ruskog oružja\nOdluka Ankare da kupi ruski sistem S-400, uprkos upozorenjima Vašingtona, ne samo što je ugrozila strateške odnose dvije zemlje, već bi Turska mogla da bude na udaru američkih sankcija i da bude isključena iz programa naprednog borbenog aviona F-35 u koji je već uložila značajna sredstva pišu zapadni mediji.\nKraj strateškog odnosa?\nDogovor Ankare i Moskve o kupovini protivvazdušnog sistema S-400 doveo je u pitanje višedecenijski strateški odnos SAD i Turske, pa i poziciju Turske kao članice NATO, dok je, s druge strane, učvrstio veze predsjednika Turske i Rusije, Redžepa Tajipa Erdoana i Vladimira Putina, piše CNN.\nErdoan i SAD su već godinama u raskoraku, ističe se u analizi američke televizije. Turski predsjednik tvrdi da SAD štite imama Fetulaha Gulena kojeg krivi za pokušaj državnog udara 2016. godine, i uprkos zahtjevima za njegovo izručenje, nema naznaka da će SAD popustiti. Erdoan i zvaničnici njegove Partije pravde i razvoja često igraju na antiameričko raspoloženje nacionalističke baze stranke, dok je turski predsjednik nezadovoljan i savezom SAD s kurdskim snagama u Siriji u kampanji protiv tzv. Islamske države.\nVašington je sa svoje strane bio ogorčen zbog zatvorskih kazni američkim državljanima, između ostalog pastoru Endruju Bransonu (Andrew Brunson), za koje tvrdi da su politički motivisane i administracija predsjednika Donalda Trampa (Trump) je uzvratila sankcijama turskim ministrima. Pored toga, dodaje CNN, postoje tenzije i oko saudijske reakcije na ubistvo novinara Džamala Kašogija, kao i prijetnji Turske da će zatvoriti vazdušnu bazu SAD Indžirlik.\nIpak, sve te teškoće su blijede u poređenju sa sporom oko S-400, ocjenjuje CNN, dodajući da su i prije prvih isporuka, SAD upozorile Tursku da će je suspendovati iz programa naprednih aviona F-35. Erdoan je odgovorio da bi to bila "pljačka" pošto je Turska uložila više od milijardu dolara u konzorcijum za proizvodnju F-35 i planira da kupi 116 tih aviona.\nS druge strane, ukazuje CNN, dogovorom se cementiraju topli odnosi Erdogana i Putina – dva lidera koji ne haju mnogo za opoziciju kod kuće i koji su potrebni jedan drugom u Siriji, a i Rusija je oduševljena ne samo što je prodala S-400 članici NATO-a, već i što je produbila jaz između Turske i SAD. Takođe, S-400 daje turskim oružanim snagama napredno oružje koje može pokriti veći dio teritorije Sirije i svog starog rivala Grčke. Erdoan, na vlasti više od 15 godina, želi da uobliči Tursku kao nezavisnu i uticajnu silu u regionu, bez obaveza prema SAD i bez potrebe za američkim nuklearnim kišobranom koji ju je decenijama štitio, ocjenjuje američka televizija.\nIzdaja saveznika i odgovor\nSAD dvije godine upozoravaju tursku vladu da ne kupuje ruski raketni sistem, pošto je Vašington jasno stavio do znanja da neće imati izbora i da će uvesti sankcije koje bi mogle dodatno osakatiti tursku privredu, ograničiti ulogu Turske u NATO i zauvjek promijeniti savez SAD i Turske, ukazuje Vašington post (The Washington Post).\nProšle nedjelje je Turska to nazvala američkim blefom, ali je problem Ankare što Trumpova administracija ne blefira, ocjenjuje liberalni američki list, dodajući da postoji niz načina kako Vašington može kazniti Ankaru. Isključenje iz programa F-35 djeluje očigledno, pošto najosjetljivija američka letjelica ne može dijeliti isti geografski prostor s ruskim sistemom koji je napravljen da otkrije te avione. Administracija ima na raspolaganju i druge kazne – isključenje turskih entiteta iz finansijskih institucija SAD, uskraćivanje viza turskim zvaničnicima i biznismenima, zamrzavanje imovine u SAD i onemogućavanje da Turska pozajmljuje novac kod međunarodnih institucija.\nOdluka Turske o kupovini S-400, direktno prkosi Kongresu i vladi SAD, međutim, ne tiče se samo Turske, NATO-a ili Rusije, podvlači Vašington post. Trampova administracija se sve više oslanja na sankcije kao na ključni instrument u strategiji da utiče na ponašanje drugih zemalja. Izazivajući Trampov tim da sprovede zakon koji nalaže kazne zemljama koje posluju s ruskom odbrambenom industrijom, Erdoan je napao kredibilitet politike sankcija SAD širom svijeta.\nIako konačna odluka o sankcijama nije donesena, zvaničnici kažu da će odgovor administracije biti oštar, navodi list. Erdoan je izgleda odlučio da je više zainteresovan za odnos s Rusijom nego sa SAD. Kada sankcije budu uvedene, njegov narod će osjetiti ekonomski bol, što mu može pomoći da shvati da su mu potrebni lideri koji vide bezbjednu budućnost Turske i napredne odnose sa Zapadom, a ne s Moskvom.\nS druge strane, turski predsjednik je rekao da Tramp ima ovlašćenje da izuzme Ankaru iz sankcija – prema američkom zakonu koji treba da spriječi druge zemlje da kupuju vojnu opremu od Rusije – i da treba da nađe kompromis, prenosi Rojters (Reuters).\nTramp je, kako ukazuje Rojters, izrazio razumjevanje za poziciju Turske kada se sastao s Erdoanom na samitu G20 prošlog mjeseca u Japanu, rekavši da je Ankara kupila S-400 od Moskve, zato što prethodna administracija nije htjela da joj proda odbrambeni sistem Patriot.\nErdoan je u nedelju rekao da ne vjeruje da "Tramp misli kao oni ispod njega i to je rekao pred svim svjetskim medijima", ali, ističe agencija, uprkos Trampovim riječima, zvaničnici SAD su rekli da administracija i dalje planira da djeluje, dok je državni sekretar Majk Pompeo (Mike Pompeo) izjavio da zakon nalaže da bude sankcija, izrazivši uvjerenje da će se predsjednik povinovati zakonu.\nMada je Tramp djelovao pomirljivo u vezi s turskom kupovinom S-400, Erdoan mora da trpi neke posljedice, ocjenjuje Volstrit džurnal (The Wall Street Journal) i dodaje da će, ako predsjednik SAD "zažmiri ", Kongres morati da pokaže turskom predsjedniku cijenu izdaje saveznika.\nMeđutim, mada Erdoan želi zauvjek da vlada, na kraju će i on otići, a njegov nasljednik bi mogao da preispita neprijateljstvo prema Zapadu, zbog čega ne treba protjerivati Tursku iz NATO-a, ocjenjuje njujorški list, dodajući da bi minimalna reakcija trebalo da bude okončanje učešća Turske u programu F-35. Prema izjavama američkih zvaničnika, ruski tehničari koji će pomagati Turskoj da pokrene S-400 mogu da ugroze integritet odbrambenih sistema NATO-a, pogotovo jer je S-400 manje-više dizajniran da obara avione alijanse.\nZnačaj američkog programa Združeni jurišni lovac, za razvoj i prodaju borbenih aviona F-35, jasniji je nego ikada s posljednjim tenzijama SAD i Turske, koja bi mogla mnogo da izgubi ako bi bila isključena iz tog projekta zbog kupovine ruskog odbrambenog sistema, piše časopis Forin polisi (The Foreign Policy).\nZamislimo, poziva časopis, globalni ekonomski i bezbjednosni projekat – vrijedan više od hiljadu milijardi dolara i čije učesnice pokrivaju 40 odsto svjetske privrede – s ciljem da se unaprijede interesi i uticaj vodeće države, pri čemu učesnici dobijaju velike ekonomske nagrade, ali im je teško da se izvuku iz te mreže. Kineska Inicijativa pojas i put jednog dana će možda doći do tog nivoa, ali program Združeni jurišni lovac je već to ostvario, ističe Forin polisi.\nNapredni avioni pete generacije F-35 uprkos kritikama zbog kašnjenja i problemima s dizajnom, još nisu izgubili na formalnom tenderu od drugih aviona. I mada mnoge zemlje mogu napraviti infrastrukturu kao što su luke – mada ne tako jeftino kao Kina – pravljenje oružja je sasvim druga stvar, pri čemu nijedna država nije uspjela da napravi napredan avion kao što je F-35, dodaje list.\nDok je Kina kritikovana zbog nametanja dužničkih obaveza preko Inicijative pojas i put, program F-35 ide još dalje, jer svaku zemlju čini decenijama zavisnom od SAD što Vašington koristi kao prednost, dodaje američki časopis. Turska je dodatno zavisna od mreže F-35, zato što njena avioindustrija snabdijeva više dijelova za F-35 i bio bi veliki gubitak za Ankaru ako bi zauvjek bila isključena. Pentagon procjenjuje da će nalaženje alternativnih snabdjevača za zamjenu Turske dovesti do nekoliko mjeseci odlaganja, ali turske proizvodne linije neće lako moći da se prilagode, čime bi Ankara mogla da izgubi 12 milijardi u proizvodnji dijelova.\nErdoan će utoliko platiti veliku cijenu ako ostane uporan u kupovini ruskog oružja, ocjenjuje Forin polisi. U odnosu na mrežu F-35, optimističke projekcije Pojas i put pokrivaju veću teritoriju i više zemalja, ali članstvo u programu Združeni jurišni lovac daje koristi u prestižu, pristupu tehnologiji i podugovorima, kao i bliske bezbjednosne veze sa SAD. Kineski Pojas i put, predstavljen kao generator bogatstva i mirne koegzistencije na svjetskom novu, možda pobijedi u budućnosti, ali sada je u prednosti američka verzija, zaključuje Forin polisi.\nErdogan: Ruske rakete S-400 bit će isporučene Turskoj\nTurski ministar vanjskih poslova: Poduzećemo 'recipročne mjere' na američke sankcije\nErdoan ne odustaje od kupovine ruskog raketnog sistema


Zenica protiv FBIH zbog Mittalove dozvole\nNaslovnica NAJNOVIJE Društvo Zenica protiv FBIH zbog Mittalove dozvole\nZenica – Zenica protiv FBIH zbog Mittalove dozvole – Grad Zenica će pokrenuti upravni postupak protiv Federacije BiH u cilju zaštite interesa građana, a zbog zagađanja životne okoline od kompanije ArcelorMittal Zenica. Ovo je odlučeno na današnjoj sjednici Komisije za praćenje stanja okoliša grada Zenice, a povod za ovakvu odluku je izdavanje okolinske dozvole za pogon Konvertorske BOF čeličane kompanije Arcelor Mital Zenica.\nNadležno federalno ministarstvo izdalo je okolinsku dozvolu kompaniji Arcelor Mital Zenica za nastavak rada BOF Čeličane nakon što je odbacilo sve primjedbe lokalne zajednice usmjerene na očuvanje i stavaranje boljih životnih uslova u Zenici. U Gradskoj komisiji za praćenje stanja okoliša ogorčeni su zbog ove odluke, jer nisu uvažene suštinske primjedbe gradske uprave i građana na nacrt okolinske dozvole.\nResorno ministarstvo je čak dio obaveza kompanije AMZ, koje su bile navedene u nacrtu okolinske dozvole za BOF Čeličanu pomjerilo sa rokovima, iako su morale biti ispoštovane prije odluke o izdavanju dozvole.\nKompanija ArcelorMittal je do kraja ove godine trebala završiti realizaciju projekta sekundarnog otprašivanja na jednom konvertoru, a u prvom tromjesečju naredne godine i na drugom konvertoru, međutim sada je izdavanjem okolinske dozvole kompletan projekt prolongiran za kraj naredne godine. Ovako izdata okolinska dozvola za Čeličanu ne može biti prihvaćena i Komisija za praćenje stanja okoliša grada Zenice će Gradskom vijeću predložiti pokretanje upravnog postupka.


Porodice žrtava rata i predstavnici NVO krenuli u Haag – SARAJEVO.co.ba\nObjavljeno 24. 10. 2009 01. 05. 2010 od sarajevo.co.ba\nPorodice žrtava rata i predstavnici NVO krenuli u Haag\nPredstavnici 21 udruženja i nevladinih organizacija iz Bosne i Hercegovine, koja okupljaju žrtve proteklog rata, putuju u Haag kako bi prisustvovali početku suđenja Radovanu Karadžiću, najavljenom za ponedjeljak.\nU organizaciji udruženja “Pokret majki enklava Srebrenice i Žepe”, “Žena žrtva rata” i Udruženja logoraša BiH prema Haagu su se zaputila tri autobusa sa oko 160 predstavnika udruženja iz BiH. Pridužit će im se i predstavnici nevladinih organizacija iz Hrvatske te nekoliko evropskih zemalja.\n“Idemo pokazati Evropi i svijetu da smo još tu i da još čekamo istinu i tražimo pravdu, da suđenje zločincu Karadžiću treba biti suđenje po pravilu, po pravdi, da ne bi došlo da mu se sudi kao Miloševiću i na kraju da umre, a time umre i pravda.”, rekla je na polasku Munira Subašić, predsjednica Udruženja “Pokret majki enklava Srebrenice i Žepe”.\nKrovno udruženje bh. organizacija u Holandiji “Platforma građana BiH” je pozvalo bosanskohercegovačke građane koji žive u Holandiji da se 26. oktobra 2009. godine pridruže mirnim demostracijama ispred zgrade Tribunala povodom početka suđenja Radovanu Karadžiću.\n>> Neću da zaboravim\nmassKulin mix – D.D.D.\ndownload mp3 / desni klik + Save Target As…\nObjavljeno u Sarajevske novostiOznačeno BiH,genocid,Haag,mp3,Radovan Karadžić,rat,Sarajevo,Srebenica,suđenje,Žepa,zločin\nNazad Hladno pivo ugrijalo Sarajevo\nNaprijed Svjetski marš za mir i nenasilje prolazi i kroz Sarajevo


RTS :: Veber: Srbija veliki prijatelj, učinićemo sve za njenu EU perspektivu\nPolitika Veber: Srbija veliki prijatelj, učinićemo sve za njenu EU perspektivu\nponedeljak, 02. dec 2019, 14:35 -> 19:33\nPredsednik Srbije Aleksandar Vučić sastao se sa šefom poslaničkog kluba EPP Manfredom Veberom i izvestiocem Evropskog parlamenta za Srbiju Vladimirom Bilčikom. Nakon sastanka je poručio da Srbija želi da otvori nova poglavlja, ali i da je potrebno da se razjasni kako članice EU vide budućnost Zapadnog Balkana. Veber navodi da će učiniti sve što mogu da bi Srbiji dodali "jednu kredibilnu evropsku perspektivu".\nLider Evropske narodne partije (EPP) Manfred Veber je rekao da oni žele evropsku perspektivu za Srbiju.\nDodaje da je za EPP evropska perspektiva jasna i očigledna. To je, kaže, signal ne samo za Srbiju, kao najvažniju zemlju regiona, već i za ceo region.\nVeber je istakao da EPP smatra da je poslednja odluka Evropskog saveta da se blokira početak pregovora EU sa Severnom Makedonijom i Albanijom bila velika istorijska greška, koja nanosi štetu procesu proširenja, regionu i samoj Uniji.\nNavodi i da EU mora da uradi svoj "domaći", jer se i sama suočava sa određenim izazovima, demokratskim procedurama.\nNa pitanje da li će se tokom posete Beogradu sastati sa predstavnicima opozicije, Veber je rekao: "Imaću sastanak sa svim političnika snagama u Srbiji i, ako budem imao priliku, ja ću to uraditi", rekao je lider EPP.\nVučić je rekao da "pozdravlja svaki susret" sa predstavnicima opozicije. Siguran sam da će mnogo mudrih ideja o rešenju kosovskih problema gospodin Veber i gospodi Bilčik moći da čuju, rekao je predsednik.\nVučić: Nastavljamo svoj evropski put\nPredsednik Vučić je rekao da je za njega važno da Srbija nastavlja svoj evropski put.\nIstakao je da Srbija ima mnogo problema u dostizanju kompromisnog rešenja za Kosovo i Metohiju. Ne znamo kako će stvari teći u budućnosti, ali smo uvek spremni da istražujemo, poručio je Vučić.\nNa sastanku je bilo reči i o stanju ljudskih prava, demokratiji, medijskim slobodama.\n"Govorio sam i iznosio stavove, koje inače iznosim u domaćoj javnosti. Svi zajedno moramo da napravimo najbolji mogući ambijent za izbore u Srbiji, da budu bolji od 2012, kada smo mi imali samo jedan medij na koji smo mi kao opozicija mogli da izlazimo. Danas je situacija drugačija, ali može biti bolja", rekao je Vučić.\nUveren je da će uvek pobeđivati rad, trud, rezultati rada, "a ne koliko će se ko pojavljivati na televiziji ili u novinama".\nZahvalio se Bilčiku što je za kratko vreme po drugi put u Srbiji, a za Vebera je rekao da je veliki prijatelj celog regiona u koji je danas stigao.\n"Hoću da iskoristim priliku da se u ime Srbije i kao neko ko pripada bloku EPP zahvalim za njegov izvanredan doprinos i na našem uspehu u celoj Evropi, ali i što je bio posvećen napretku evropske ideje, ali i regiona Zapadnog Balkana. Hvala na vrednom, marljivom radu i posvećenosti i što bez vas i vaše podrške Evropska komisija ne bi mogla biti izabrana, što govori o vašoj veličini", naglasio je Vučić.\nNa pitanje novinara N1 da li je video dokument koji je objavio Birn, a u kojem se navodno vidi da je otac ministra Stefanovića putovao u Rijad kao pravni savetnik preduzeća GIM, kaže da nije, ali da će pogledati i prokomentarisati tokom sutrašnje posete Sočiju.\n(ponedeljak, 02. dec 2019, 19:38) - anonymous [neregistrovani]\n(ponedeljak, 02. dec 2019, 19:04) - Milos Canada [neregistrovani]\n(ponedeljak, 02. dec 2019, 17:05) - anonymous [neregistrovani]\n(ponedeljak, 02. dec 2019, 16:45) - anonymous [neregistrovani]


Zahtevi za penzije i u subotu, a u ponedeljak do 18 časova - Užicka Republika Press\nUžička filijala Republičkog fonda za penzijsko i invalidsko osiguranje dežuraće u subotu 29. decembra 2018. godine od 7 časova i 30 do 12 časova, a u ponedeljak 31. decembra 2018. godine radiće produženo do 18,00 časova, potvrdio je za naš portal Dragan Katić, direktor Filijale.\nOn je istakao da je to način da se svim osiguranicima koji stiču uslove omogući da blagovremeno podnesu zahtev i ostvare pravo na penziju u skladu sa uslovima koji su na snazi do kraja tekuće godine.\nTreba istaći da građani koji ispunjavaju uslove za penziju po propisima koji važe u 2018. godini, moraju da prestanu sa radom najkasnije sa 30. decembrom 2018. godine i da podnesu zahtev za penziju zaključno sa 31. decembrom, što može da se učini lično ili preporučenom poštom. Podnošenje zahteva 1. januara i kasnije podrazumeva primenu uslova koji važe u toj godini.\nIz Republičkog fonda za penzijsko i invalidsko osiguranje naglašavaju da od 1. januara 2019. važe novi uslovi za ostvarivanje prava na starosnu i prevremenu starosnu penziju, a u skladu sa Zakonom o PIO koji je stupio na snagu 1. januara 2015. godine.\nU saopštenju Fond podsećaju da se starosna granica za odlazak u starosnu penziju kod žena pomera za šest meseci, tako da je uslov za žene u narednoj godini 62 godine i 6 meseci života i najmanje 15 godina staža osiguranja. Do 2032. godine za žene ćer se postepeno pomerati uslovi za penzionisanje u pogledu godina života, da bi od te godine i žene imale uslov za starosnu penziju sa navršenih 65 godina života.\nZa muškarce i dalje važe isti uslovi – 65 godina života i najmanje 15 godina staža osiguranja.Osim ovog osnova za starosnu penziju, osiguranici oba pola mogu to pravo ostvariti sa navršenih 45 godina staža osiguranja, bez obzira na godine života. Za ostvarivanje prava na prevremenu starosnu penziju, od 1. januara 2019. godine muškarcima će biti potrebno 40 godina staža osiguranja i najmanje 57 godina i 8 meseci života, a ženama najmanje 38 godina i 6 meseci staža osiguranja i 57 godina života.\nU tim slučajevima, penzija se trajno umanjuje za 0,34 odsto za svaki mesec pre navršenih godina života propisanih za sticanje prava na starosnu penziju u toj kalendarskoj godini. Ukupan iznos umanjenja za prevremenu starosnu penziju maksimalno može da iznosi 20,4 odsto.


Ne želi da se vakciniše 12 odsto mladih, za posao brine 70 posto građana - CdM\nNe želi da se vakciniše 12 odsto mladih, za posao brine 70 posto građana\nPrema istraživanju koje je sprovela međunarodna agencija “Kantar” oko 70 odsto građana Crne Gore je zabrinuto za svoj posao, posebno muškaraci starosti od 30 do 39 godina koji žive u centralnom dijelu zemlje. Mišljenje građana Crne Gore se ne razlikuje u odnosu na opšti stav i smatraju da se Vlada ne snalazi baš dobro u borbi sa koronavirusom. Da vakcina nije najbolji način za rješavanje problema sa korona virusom smatra 26 odsto stanovnika, a 12 odsto mladih je saopštilo da se nikada neće vakcinisati.\nU istraživanju tokom aprila na teritoriji Crne Gore i Srbije, međunarodna kompanija za ispitivanje javnog mnjenja i tržišta Kantar, ispitala je očekivanja u vezi sa epidemijom, stepen i prirodu zabrinutosti, kao i stavove prema vakcinama. Istraživanje je u Crnoj Gori sprovedeno metodom lice u lice na 500 punoljetnih građana, kao i 800 građana Srbije.\n“Crnogorci su pesimističniji u odnosu na građane Srbije. Oko 30 odsto građana Crne Gore smatra da najgore tek dolazi i u prilog tome govori činjenica da 40 odsto građana Srbije vjeruje u brz ekonomski oporavak, a taj procenat je u Crnoj Gori duplo niži. Kada govorimo o pesimizmu tu postoje i određene demografske razlike. U Crnoj Gori su optimističniji mlađi do 30 godina, a pesimizam je daleko prisutniji na sjeveru Crne Gore čak kod 66 odsto ispitanika”, kazala je gostujući u Jutarnjem programu Televizije Crne Gore direktorica Agencije za istraživanje tržišta i javnog mnjenja “Stars Up” Sanja Baltić.\nProcenat građana koji brinu usljed mogućnosti gubitka posla za 20 odsto je veći u Crnoj Gori nego u Srbiji.\n“Oko 70 odsto građana Crne Gore je zabrinuto za svoj posao, što je izuzetno visok procenat. Ta zabrinutost posebno je izražena kod muškaraca starosti od 30 do 39 godina za njih 66 odsto i zabrinutost je velika u centralnom dijelu Crne Gore”, precizirala je Baltić.\nU ocjeni rada Vlade u borbi sa epidemijom postoji velika sličnost u obje zemlje, ali i sa generalnim stavom koji preovladava u svijetu.\n“Građani Crne Gore i Srbije se ne razlikuju u odnosu na opšti stav i smatraju da se vlade ne snalaze baš dobro, odnosno preovladava negativan i neutralan stav kada je u pitanju snalaženje vlada i jedne i druge zemlje i borbi sa koronavirusom”, kazala je Baltić.\nPodaci pokazuju da gotovo 50 odsto građana i jedne i druge zemlje smatraju da je vakcina najbolji način za rješavanje problema kovida.\n“Ali ono što treba istaći je da kod 26 odsto stanovnika i jedne i druge zemlje građani smatraju da vakcina nije najbolji način za rješavanje problema, što je zabrinjavajuće, posebno što takvi stavovi dolaze od mlađih stanovnika. U Srbiji su to stanovnici do 30 godina uglavnom nižeg obrazovanja i žive u ruralnim djelovima države dok kod mlađih stanovnika Crne Gore preovladava negativan i neuralan stav, a optimizam kod vakcina je prisutniji na sjeveru naše države nego u centralnom i južnom dijelu. Oko pet odsto naših građana planira da se vakciniše u toku 2021”, dodala je Baltić.\nOno što je razlika je da u Crnoj Gori 12 odsto građana navodi da se nikada neće vakcinisati što je za sedam odsto manje u odnosu na susjednu državu.\n“Činjenica da 12 odsto građana navodi da se nikada neće vakcinisati i da to dolazi iz kategorije mlađeg stanovništva može da bude jedna inicijalna informacija za donosioce odluka da utvrde zbog čega mlađa populacija ima takvo mišljnje i djeluje u promjeni tog mišljnja, jer odbijanje vakcinacije može da ima reperkusije na ekonomiju”, zaključila je Baltić.\nTagsCrna Gora istraživanje Kantar koronavirus mladi posao Sanja Baltić Srbija vakcinacija


Zahvalnost i podrška Pokretu “Odgovor” - #1od5miliona\nZahvalnost i podrška Pokretu “Odgovor”\nPokret “1 od 5 miliona” pruža punu podršku građanskom pokretu “Odgovor” da se, na svoj način, bori za istinsku promenu sistema, i pridružuje se njegovom apelu građanima da, bez obzira na političku pripadnost, ne učestvuju u nametanju tenzija u društvu koje mogu da dovedu do još većih podela i konflikata.\nUjedno se zahvaljujemo Pokretu “Odgovor” koji je prepoznao da se borimo za istu stvar – promenu sistema, iako nam se strategije razlikuju. Posebno se zahvaljujemo na rešenosti da brane pravo svakog čoveka da se na svoj način bori za promenu kako ovog režima, tako i sistema u celosti, a da pritom ne bude etiketiran i predmet hajke od strane ove ili one interesne grupe.\nU uslovima kada režim sprovodi teror nad političkim neistomišljenicima, ali i deo opozicije pokušava da uspostavi monopol nad opozicionim delovanjem, pokušavajući da drugačija mišljenja odstrani kao “nepodobna”, Pokret “Odgovor” svojim delovanjem pokazuje šta je odgovorna i civilizovana politika. Zato u “Odgovoru” imamo saveznika u borbi protiv sistema koji građane gura u podele i sukobe, a time i Srbiju u ponor.\nMinistre Selakoviću, smenjujete ambasadora zato što ste izvisili za ekskurziju u Poljskoj?!


Kod frizera normalno, a u Skupštinu u skafanderu - Dosta je bilo\nIako prosečno informisani građani mogu zaključiti da je Srbija država u kojoj je predsednik Republike ne samo najviši organ vlasti već i suveren, to ipak nije tačno. Nosilac suverenosti je narod, a vrši je preko svojih izabranih predstavnika – narodnih poslanika u najvišem organi vlasti u državi, a to je Narodna skupština.\nČinjenica je da je Narodna skupština protivustavno suspendovana još od proglašenja vanrednog stanja kao što je činjenica da je ogromna većina od 242 narodnih poslanika izdala svoje dužnosti koje ima prema narodu, kad je sramnim ćutanjem suštinski prihvatila tu suspenziju Skupštine. Isto tako, činjenica je da su se ovako ponašali poslanici jedno u Srbiji, s obzirom da svi parlamenti u svetu zasedaju i u vreme pandemije korona virusa donose odluke iz svoje nadležnosti. Za to vreme, državom Srbijom su upravljali i sve odluke donosili predstavnici izvršne vlasti. Narodna skupština, a to se odnosi i na narod kao nosioca suverenosti, doživela je možda najveće poniženje ikada.\nIzgleda ipak da sa tu nije kraj poniženju parlamenta.. U medijima su se naime pojavile informacije da će se parlament konačno sastati uz određeni način zasedanja koji podrazumeva merenje temperature narodnim poslanicima, te obavezno nošenje vizira i rukavica. Svestan sam da se ove „mere“ u stanju opšte histerije koju su izvršna vlast, mediji i politički podobni lekari izazvali kod većine građana, nekima mogu učiniti i opravdanim. Upravo zbog toga, smatram da mi poslanička dužnost nalaže da javnosti objasnim ne samo zbog čega to nije slučaj već i dalje od toga, zbog čega je takav poslanički „ tretman“ opasan i ponižavajući ne samo za parlamentarce , već i i za demokratiju.\nNajpre, „mere“ su besmislene. Kao što je poznato, virus se ne prenosi vazduhom već kapljično, pa je držanje odstojanja između poslanika sasvim dovoljno. Nošenje vizira i rukavica poslanika na određenoj udaljenosti od skupštine pravi pozorišnu predstavu za javnost, pa samim tim predstavlja zloupotrebu najvišeg organa vlasti u određene političke svrhe, za čije objašnjenje, na žalost nema prostora u ovom tekstu.\nOsim toga, „mere „ nemaju osnov ni u jednom propisu koji reguliše obaveze narodnih poslanika, ali i ni u propisima koji bi evetnualno predsedniku skupštine ili nadležnom Odboru dali mogućnost da te „mere“ propiše. I dok su mogućnosti predsednika skupštine jasno propisane članom 244 Poslovnika, dotle Administrativni odbor može da propiše raspored sedenja poslanika, kao i određena prava i dužnosti poslanika, ali ne i ograničenja u pogledu njihovog psihičkog i fizičkog integriteta, u smislu obaveznog nošenja opreme ili tesitranja, jer to spada pod polje ograničenja osnovnih ljudskih prava poslanika o kojima može odlučiti jedino i isključivo Narodna skupština. To bi opet podrazumevalo da se skupština pre toga sastane bez bilo kakvih ograničenja u pogledu „opremljenosti“ ili „testiranosti“ narodnih poslanika.\nUkoliko narodni poslanici pristanu da im neko propiše obavezno nošenje „opreme“, bez stvarne potrebe i valjanog pravnog osnova, onda ne treba da se začude ni ako mu padne na pamet da propiše i obavezno nošenje trikoa ili ubrizgavanje mikročipova koji će im pratiti kretanje, samo ako tako odluči. Posledice su svakako jednake, a ogledaju se u ponižavanju i urušavanju parlamenta.\nNarodni poslanici moraju biti svesni da prihvatanje protivpravno nametnutih ograničenja ne predstavlja samo njihovo pristajanje na nečiju samovolju bez ustavnog osnova, već i izdaju naroda koji predstavljaju. Zato ih sve molim da se sete zakletve koju su položili. Vlast je, kao uostalom i korona prolazna. Čast i bruka žive dovijeka.\nnarodni poslanik i potpredsednik DJB\nKako Crta i Otvoreni parlament relativizuju državni udar\nOznakeVanredno stanje Vojin Biljić Naslovna-traka Naslovna-centar Skupština\nAutorski tekst • Ekologija • Nekategorizovano


Sat koji osluškuje vaše potrebe i odražava vaš jedinstveni stil\n28/09/2021 | 13:39\nGlavna uloga pametnog sata jeste da olakša našu svakodnevnicu. Za današnji tempo života, pametni satovi su definitivno idealan izbor za obavljanje mnogih stvari „u hodu“ jer imaju funkcije poput mobilnih telefona. Još ako je uz to ova nosiva tehnologija dizajnirana tako da odgovara svakom komadu vaše garderobe, više definintivno ne treba da oklevate u kupovini.\nOsluškujući zahteve tržišta, potpuno redizajniranom serijom Galaxy Watch4 i Galaxy Watch4 Classic, kompanija Samsung Electronics započela je novu eru inovacija pametnih satova i korisnicima ponudila premijum izgled ovog pametnog uređaja za sva vremena.\nGalaxy Watch4 seriju odlikuje moderan i elegenatan minimalistički dizajn, koji se zbog svoje svedenosti savršeno uklapa u sve modne kombinacije, od svečanih do sportskih. Oba sata su tanja od svojih prethodnih generacija i mogu se kombinovati sa raznim kaiševima tako da odražavaju vaš jedinstven stil.\nMožete birati između analognog i digitalnog lica sata uz mnoštvo pozadina, fontova i boja koje odgovaraju vašem ukusu, vremenskim prilikama, ili nekom događaju.\nPored toga što je privlačan na izgled, ovaj pametni sat ima čitav niz funkcija za dobrobit pojedinca kako bi korisnici imali dublji i korisniji uvid u svoje opšte zdravstveno stanje. Galaxy Watch4 opremljen je revolucionarnim Samsung bioaktivnim senzorom, koji se odlikuje manjim i kompaktnijim dizajnom, a pritom ne gubi ništa od preciznosti merenja.\nOvaj novi 3-u-1 senzor omogućava korisnicima da prate svoj krvni pritisak, otkriju nepravilan rad srca, mere nivo kiseonika u krvi i, po prvi put, izračunaju svoj telesni sastav.\nDa se ovaj pametni sat zaista izdvaja po svojim mogućnostima, pokazuje impresivnih 16GB memorije, što je dovoljno da skladištite svoje omiljene aplikacije, muziku i fotografije. Pritom, ne morate više da brinete da li ste poneli svoj telefon sa sobom, Galaxy Watch4 je u potpunosti sinhronizovan sa vašim telefonom – aplikacije se automatski instaliraju na satu kada se preuzmu na telefonu.\nBaterija traje čak 40 sati bez punjenja, a za samo 30 minuta brzog punjenja obezbeđuje se čak 10 sati trajanja baterije.\nUz Galaxy Watch4 možete uživati u grupnim izazovima sa prijateljima i porodicom, ili napravite kućnu teretanu povezivanjem svog pametnog sata Galaxy Watch4 na svoj Samsung Smart TV, na čijem ekranu se prikazuje broj kalorija i puls radi lakšeg praćenja.\nA kada ste spremni za odmor, serija Galaxy Watch4 nudi najkompletniju sliku vašeg obrasca spavanja do sadasa više detalja nego ranije. Ne samo da možete da detektujete zvuke hrkanja, već i da dobijete nivo kiseonika u krvi dok spavate Zajedno sa naprednim rezultatima spavanja, vaš Galaxy Watch4 vam može pomoći da se bolje odmorite.\nCena i dostpunost\nModeli Galaxy Watch4 dolazi u veličini od 40mm i 44mm, po početnoj ceni od 29.999 dinara za Bluetooth verzije. Varijanta od 40mm je dostupna u crnoj, srebrnoj i ružičasto-zlatnoj boji, dok je varijanta od 44mm u ponudi u crnoj, srebrnoj i elegantnoj zelenoj boji.\nGalaxy Watch4 Classic ima početnu cenu od 44.999 dinara za Bluetooth verzije i biće dostupan u varijantama od 42mm i 46mm variante u crnoj i srebrnoj boji.\nSve detaljnije informacije možete pronaći OVDE.\n“Primer svima njima”: Mik Džeger ODUŠEVIO ENERGIJOM na nastupu (VIDEO)\nKusturica i Gasprom Njeft spojili su muziku i bioskop u formatu Kustendorf Concert\nOd Altamire do Ajfona (VIDEO)